title: Momentti (tilastotiede)

text:
Tavallinen momentti eli origomomentti määritellään diskreetin satunnaismuuttujan formula_1 tapauksessa
Kun satunnaismuuttujalla on perusjoukossaan vain äärellinen määrä arvoja, voidaan momentti aina laskea. Mikäli perusjoukossa on numeroituvasti ääretön määrä arvoja, saadaan summa laskettua, mikäli se suppenee itseisesti.


title: Momentti (tilastotiede)

text:
Jatkuvan satunnaismuuttujan formula_3 tapauksessa momentti lasketaan
mikäli epäoleellinen integraali on itseisenä olemassa. Origomomentti voidaan merkitä myös formula_5


title: Momentti (tilastotiede)

text: Kullekin eksponentin formula_6 positiiviselle kokonaislukuarvolle voidaan määritellä momentti formula_7. Jatkuvan satunnaismuuttujan tapauksessa ne määritellään formula_8:t ovat vaihtoehtoisia merkintöjä)


title: Momentti (tilastotiede)

text:
Vastaavasti voidaan määritellä momentit diskreetin satunnaismuuttujan tapauksessa. Eräs tapa tuottaa jakauman kaikki momentit on käyttää momenttifunktiota. Se määritellään diskreetissä tapauksessa
ja jatkuvassa tapauksessa
missä formula_16 formula_17 formula_18...,formula_19.. ovat origomomentteja. Siitä voidaan laskea n:n momentin arvo derivoimalla momenttifunktio "n" kertaa ja sijoittamalla siihen formula_20


title: Momentti (tilastotiede)

text: "Keskusmomentilla", "keskimomentilla" eli "keskeisellä momentilla" tarkoitetaan satunnaismuuttujan ja odotusarvon formula_21 erotuksen momenttia. Se määritellään diskreetin satunnaismuuttujan formula_1 tapauksessa


title: Momentti (tilastotiede)

text:
Jatkuvan satunnaismuuttujan formula_3 tapauksessa keskusmomentti lasketaan
mikäli summa suppenee itseisesti tai epäoleellinen integraali on itseisenä olemassa. Keskusmomentti voidaan merkitä myös formula_26


title: Momentti (tilastotiede)

text: Kullekin eksponentin formula_6 positiiviselle kokonaislukuarvolle voidaan määritellä keskusmomentti formula_28. Jatkuvan satunnaismuuttujan tapauksessa ne määritellään formula_29


title: Momentti (tilastotiede)

text:
"Tekijämomentit", joita saadaan esimerkiksi todennäköisyyksiä generoivista funktioista, määritellään seuraavasti
ja tarkemmin diskreetissä tapauksessa
ja jatkuvassa tapauksessa


title: Momentti (tilastotiede)

text: Kolme ensimmäistä tekijämomenttia ovat


title: SpaceX:n uudelleenkäytettävän raketin kehitysohjelma

text: SpaceX:n uudelleenkäytettävän laukaisujärjestelmän kehitysohjelma on yhdysvaltalaisen SpaceX:n yksityisesti rahoitettu ohjelma, jonka tarkoituksena on kehittää kiertoratalaukaisuihin pystyvä laukaisujärjestelmä, jonka osia voidaan käyttää uudelleen useita kertoja. Ohjelman pitkän aikavälin tavoitteena on kehittää kantoraketti, jonka ainakin ensimmäinen vaihe voidaan käyttää lukuisia kertoja uudelleen verrattain pienellä ehostamisella ja lyhyellä laukaisuvälillä. Ensimmäisen vaiheen osuus uuden raketin laukaisun kustannuksista on 70 prosentin luokkaa.


text: Ensivaiheessa SpaceX on keskittynyt kehittämään ensimmäisen vaiheen uudelleenkäytettävyyden Falcon-rakettiperheeseen kuuluvalle keskiraskaalle Falcon 9 -raketille. Maaliskuussa 2017 SpaceX laukaisi onnistuneesti Falcon 9 -raketin käytetyllä ensimmäisellä vaiheella, mikä on lajissaan ensimmäinen kerta kautta aikojen. Kehitteillä oleva raskas Falcon Heavy pohtautuu suurelti Falcon 9:ään, ja myös sen ensimmäinen vaihe on tarkoitus olla uudelleenkäytettävä. Tätä edelleen suurempi ja muutenkin erilainen kehitteillä oleva Mars Colonial Transporter olisi kokonaan uudelleenkäytettävä.


text: Maaliskuussa 2017 yksittäislaukaistavan Falcon 9 laukaisun hinta on noin 64 miljoonaa Yhdysvaltain dollaria, mistä ajoainekustannus on noin 200 000–300 000 eli noin 0,4 prosenttia. Uudelleenkäytettävyydellä pyritään tiputtamaan laukaisun kustannusta murto-osaan. Lopullisena tavoitteena on kantoraketti, jota käytetään kuin lentokoneen tavoin eli lentojen välissä suoritetaan lähinnä vain tankkaus ja rahdin lastaus.


text: SpaceX:n kantoraketit on kehitetty alusta alken uudelleenkäytettävyys mielessä pitäen. Alkuvaiheessa laskeutumista kehitettiin erityisillä koekappaleilla. Ensimmäinen osa, Grasshopper-raketti julkistettiin 2011, ja rakettivaiheen laskeutumista käsittelevä suunnitelma valmistui seuraavan vuoden helmikuussa. SpaceX:n koelento-ohjelma käynnistyi vuoden 2012 lopulla matalan lentokorkeuden ja nopeuden laskeutumiskokeilla. Käytännössä laite koostuu ensimmäistä rakettivaihetta muistuttuvasta rakennelmasta, jonka lento koostuu laukaisusta, lyhyestä noususta, leijuntavaiheesta ja laskeutumisesta takaisin. Nämä testit suoritettiin SpaceX:n kehityskeskuksessa McGregorissa Texasissa.


text: Vuoden 2013 syyskuun CASSIOPE-laukaisusta alkaen SpaceX on yrittänyt joillakin lennoilla saada Falcon 9 v1.1:n ensimmäisen vaiheen laskeutumaan aluksi meren pintaan sitten lautalle.


text: Ensimmäisen vaiheen talteenottoa kokeillaan varsinaisilla hyötykuormaa laukaisevilla lennoilla, sikäli kuin se on mahdollista lennon sisällön puolesta. Alkuvaiheessa arvioitu onnistumistodennäköisyys on alle 50 prosenttia. Aluksi raketti pyrittiin saamaan laskeutumaan meren pintaan. Tämän onnistuttua ja sään salliessa laskeutumista yritetään Autonomous spaceport drone ship -alukselle (ASDS). Suurempien nopeuksien ja korkeuksien kokeet alkoivat syyskuussa 2013 CASSIOPE-satelliitin laukaisun yhteydessä, jolloin Falcon 9 -raketin ensimmäinen vaihe yritti pehmeää laskeutumista mereen. Yritys epäonnistui. Ensimmäinen onnistunut laskeutuminen tapahtui toisella yrityksellä huhtikuussa 2014 lennolla SpaceX CRS-3, kun Falcon 9 -raketin ensimmäinen vaihe laskeutui hallitusti mereen.


text: Ensimmäinen yritys laskeutua merellä olevalle lautalle tammikuussa 2015 lennolla SpaceX CRS-5 epäonnistui raketin törmätessä proomuun ohjaussiivekkeiden hydraulinesteen loputtua. Toisella yrityksellä lennolla SpaceX CRS-6 vaihe kaatui liiallisen sivuttaisnopeuden vuoksi ja tuhoutui. Syyksi arvioitiin jumiutunut venttiili, minkä vuoksi ohjausjärjestelmä ei toiminut riittävän nopeasti.


text: Ensimmäisen kerran laskeutumisessa ja haltuunotossa onnistuttiin maaliskuussa 2016 laukaisulla Falcon 9:n 24. laukaisulla. Tämä laskeutui maa-alustalle laukaisupaikan läheisyyten. Seuraava onnistunut talteenotto tapahtui jo merellä olevalle lautalle, laukaisulla SpaceX CRS-8. Vajaa vuotta myöhemmin SpaceX laukaisi onnistuneesti CRS-8 laukaisussa käytetyn ensimmäisen vaiheen laukaisussa SES-10.


text: Toukokuussa 2016 tavoitteena oli laukaista talteenotettu vaihe ensimmäistä kertaa uudelleen kuluvan vuoden aikana. Tähän mennessä talteen oli saatu kaksi vaihetta LEO-laukaisuista ja yksi GEO-laukaisusta. Korkeamman ja suuremman nopeuden GEO-laukaisun vaihe on liian vaurioitunut kannattavasti uudelleenlaukaistavaksi.


text: Heinäkuussa 2016 SpaceX suoritti ensi kertaa täysimittaisen kaksi ja puoli minuuttia kestäneen koepolton käytetyllä ensimmäisellä vaiheella. Rakettivaihe oli laukaissut saman vuoden toukokuussa JCSAT-14-satelliitin geostationaariselle kiertoradalle ja laskeutunut onnistuneesti Atlantilla odottaneelle ASDS-alukselle.


text: Elokuussa 2016 ilmoitettiin, että ensimmäinen uudelleenkäyttö laukaisee SES:n viestintäsatelliitin. Laukaisu SES-10 suoritettiin onnistuneesti 30. maaliskuuta 2017 käyttäen ensimmäistä rakettivaihetta vajaa vuotta aikaisemmalta laukaisulta SpaceX CRS-8. Samalla onnistui myös ensiyrittämällä uudelleenkäytetyn vaiheen uudelleentalteenotto.


text: Maaliskuussa 2017 heti ensimmäisen uudelleenkäytön jälkeen Elon Musk ilmoitti seuraavaksi tavoitteeksi uudelleenlaukaisun 24 tunnin sisällä.


text: Maaliskuussa 2017 lennolla SES-10 Spacex sai myös nokkakartion puolikkaat laskeutumaan hallitusti. Lennolla nokkakartio irtosi noin T+3:30 kahtena puolikkaana. Omien trustereidensa suuntaamana ja laskuvarjon avulla hidastamalla puolikkaat laskeutuivat hallitusti ja ehjänä mereen. Hiilikuidusta ja alumiinikennosta tehty nokkakartio kustantaa jonkin miljoonan.


title: Aksel Aarre

text: Aksel Nikanor Aarre (ent. Davidsson, s. 5. marraskuuta 1880 Tuusula) oli suomalainen muurari ja entinen Suomen kaartin sotilas, joka vuoden 1918 sisällissodan aikana toimi Helsingin punakaartin A-komppanian päällikkönä. Aarre on tunnettu osallisuudestaan Noormarkussa tapahtuneeseen ns. Koliahteen joukkomurhaan, jonka päätekijänä häntä on virheellisesti pidetty. Todellisuudessa Aarre ei kuitenkaan ollut tapahtumapaikalla.


title: Aksel Aarre

text: Sisällissodan sytyttyä Aarresta tuli 8. helmikuuta Porvoossa perustetun Helsingin punakaartin A-komppanian päällikkö. Vapaaehtoisista kootun osaston tarkoituksena oli puhdistaa Porvoon saaristoa sinne ns. Pellingin retken jälkeen jääneistä valkoisista. Aarre oli joukkoineen Porvoossa helmikuun loppuun saakka, kunnes heidät siirrettiin lyhyen kotiloman jälkeen Tampereen kautta Satakunnan rintamalle. A-komppania saapui 8. maaliskuuta Porin pohjoispuolelle Noormarkun ruukkiin, jossa sen esikunta majoittui Eva Ahlströmin huvilaan.


title: Aksel Aarre

text: Seuraavana päivänä Aarre miehineen osallistui Pomarkun taisteluun, jossa punaiset yrittivät vallata pari viikkoa aikaisemmin menettämäänsä Pomarkun kirkonkylää. Vuorokautta myöhemmin hän kävi Porin punakaartin päällikön Armas Honkasalon puheilla, joka antoi Aarrelle määräyksen tuoda 16 Noormarkussa vangittua Ahlströmin tehtaan virkailijaa kuulusteltavaksi Poriin. Aarre puolestaan määräsi tehtävään kuusi A-komppanian miestä. Matkan puolivälissä vangit yrittivät kuitenkin paeta ja heidät kaikki ammuttiin. Tapauksesta on myöhemmin yleisesti syytetty Aarretta, joka sai murhamiehen maineen, vaikka ei ollut vankisaattueen mukana. Sen sijaan hän oli antanut määräyksen ampua vangit, mikäli nämä yrittäisivät paeta. Porilaisen varatuomari Berndt Procopén oli määrä aloittaa tapauksen tutkimus, mutta se jäi kesken muuttuneen sotatilanteen vuoksi.


title: Aksel Aarre

text: Sodan loppuvaiheessa Aarre jäi valkoisten vangiksi, mutta vältti teloituksen. Hän oli vangittuna Tammisaaren vankileirillä, josta Aarre onnistui kesän aikana karkaamaan. Poliisi kuitenkin sai hänet kiinni myöhemmin syyskuussa Helsingissä ja lopulta Aarre asetettiin oikeuden eteen. "Uuden Suomettaren" 12. syyskuuta julkaiseman uutisen mukaan hänet olisi pidätyksen yhteydessä ammuttu kadulla, mutta tieto on virheellinen. Joulukuun alussa Aarre ja kolme muuta A-komppanian miestä saivat kuolemantuomiot, jotka kuitenkin muutettiin 7. joulukuuta 1918 voimaan tulleen lain mukaan elinkautisiksi. Oikeudessa Aarre kertoi pitävänsä itseään ”isänmaallisena miehenä”, jonka haaveena oli aina ollut Suomen itsenäisyys. Lisäksi hän kertoi ajautuneensa rikoksiin menetettyään virkansan armeijassa ja liittyneensä myöhemmin punakaartiin työttömyyden johdosta.


title: Aksel Aarre

text: Aarre vapautui vankilasta armahduslakien myötä 1920-luvulla, jonka jälkeen hän mahdollisesti muutti Neuvosto-Karjalaan. Vuonna 1933 suojeluskuntajärjestön julkaisema "Hakkapeliitta" väitti Aarren olleen Petroskoissa joskus 1920–1930-lukujen aikana.


title: Momentti

text: Momentti voi tarkoittaa seuraavia:


Monimuotoinen paikallinen kipuoireyhtymä, CRPS eli "Complex regional pain syndrome" on hermokipuihin kuuluva kiputila. Se aiheutuu raajaan vamman seurauksena, ja vamma voi olla pieni. Kipu jaotellaan I- ja II-tyypin kivuksi riippuen siitä, liittyykö siihen hermovaurio vai ei. Jos mukana on hermovaurio, se kuuluu II-tyyppiin.


title: Monimuotoinen paikallinen kipuoireyhtymä

text: Usein syynä on luunmurtuma, mutta aiheuttaja voi olla myös esimerkiksi ruhje. Kipu alkaa yleensä vasta usean viikon kuluttua, ja sitä pahentavat raajan liikuttelu, kevytkin ihon koskettaminen ja myös stressi. Raajan autonomisen hermoston toiminta muuttuu siten että ihon väriin ja verenkiertoon, lämpötilaan ja hikoiluun tulee muutoksia, jotka ilmenevät turvotuksena, hikoiluna ja lämmön tunteena. Myöhemmin iho sinertyy ja viilenee. Kipu kroonistuu ellei sitä hoideta ja voi levitä vastapuoleiseen raajaan.


text: Hoitona on kipulääkkeet, fysioterapia ja kivunhallinnan opettelu psykologin avustuksella.


title: Песни Дружбы / Ystävyyden laulut

text: Песни Дружбы / Ystävyyden laulut on Melodija ja Love Recordsin yhteinen kokoelmalevy vuodelta 1977. Levyllä esiintyy: KOM-teatteri, Mikko Alatalo, Punainen Lanka, Agit-Prop, Anna-Riitta Minkkinen / Sinikka Sokka, Pepe Ja Paradise, G. Besedina / S. Taranenko, Jaak Joala, Pesnjary, E. Shavrina, I. Kobzon.


title: Suosikki Super Hots

text: Suosikki Super Hots on Love Recordsin yhteinen kokoelmalevy vuodelta 1976. Levyllä esiintyy: Hurriganes, Royals, Mikko Alatalo, Wigwam, Kaseva, Rock'n'Roll Band, Paavo Maijanen, Jukka Tolonen, Tabula Rasa, Hector, Piirpauke ja Juice Leskinen.


title: Mikko Markkula (shakkituomari)

text: Mikko Markkula (1942 – 1. maaliskuuta 2012) oli suomalainen shakkituomari. Hän kuului kansainvälisen shakkiliitto FIDE:n korotuskomiteaan, joka tarkasti shakin kansainväliseksi mestariksi pyrkivien hakemukset. Markkula työskenteli myös shakin sääntöjen parissa. Markkula toimi Suomen edustajana FIDE:ssä vuodesta 1984 alkaen.


title: Ilkka Brotherus

text: Ilkka Johannes Brotherus (s. 15. elokuuta 1951 Kuorevesi) on suomalainen yrittäjä ja yritysjohtaja. Hän on siivousvälineitä valmistavan Sinituote Oy:n pääomistaja vuodesta 1988 ja toimitusjohtaja syksyyn 2018 asti, jolloin toimitusjohtajaksi nimitettiin hänen tyttärensä Johanna Hamro-Drotz.


title: Ilkka Brotherus

text: Brotherus valmistui ylioppilaaksi vuonna 1971 ja kauppatietieden maisteriksi vuonna 1976. Hän työskenteli Mestarikustannus Oy:n markkinointipäällikkönä 1977–1979 ja toimitusjohtajana 1979–1981. Brotherus oli Havi Oy:n toimitusjohtaja 1981–1985 ja Hackmanin taloustavaroiden toimitusjohtaja 1985–1988 sekä konsernin varatoimitusjohtaja 1988–1989.


title: Ilkka Brotherus

text: Brotheruksen perhe omistaa myös kuopiolaisen paalutuskonevalmistaja Junttan Oy:n. Brotherus oli myös vuonna 2012 lopetetun talovalmistaja Finndomon pääomistaja sen loppuvaiheessa. "Talouselämä"-lehti nimesi vuonna 2012 Brotheruksen yhdeksi Suomen historian sadasta merkittävimmästä yritysjohtajasta. Vuonna 2002 hänet nimettiin Vuoden liikemieheksi.


title: Ilkka Brotherus

text: Brotherus on toiminut vuodesta 2002 Amer Sports Oyj:n hallituksen jäsenenä ja vuodesta 2013 varapuheenjohtajana. Hän on myös muun muassa työeläkevakuutusyhtiö Elon hallintoneuvoston toinen varapuheenjohtaja ja Suomen muotoilusäätiön hallituksen varapuheenjohtaja. Vuosina 2002–2006 Brotherus oli YIT Oyj:n hallituksen puheenjohtaja.


title: Ilkka Brotherus

text: Brotherus asuu omistamassaan Erkylän kartanossa Hausjärvellä. Hän on naimisissa ja hänellä on kolme lasta.


title: Vuokko Kekäläinen

text: Vuokko Kekäläinen on suomalainen oopperalaulaja. Kekäläinen opiskeli laulua ensin Kuopiossa ja Moskovan konservatoriossa. Sen jälkeen hän opiskeli laulua Peter-Cornelius-konservatoriossa Mainzissa. Vuonna 1987 hän oli Richard-Wagner-yhdistyksen stipendiaattina. Vuonna 1997 Kekäläinen pääsi Timo Mustakallio -laulukilpailun finaaliin. Vuodesta 1997 vuoteen 2003 Kekäläinen oli Krefeld-Mönchengladbachin teatterin vakiojäsen. Vuosina 2003–2007 Kekäläinen kuului Augsburgin teatteriryhmään. Vuodesta 2009 hän oli solistina Freiburgin teatterissa, josta hän siirtyi vuodeksi 2010/2011 Nordhauseniin. Syyskuussa 2011 hänestä tuli Bielefeldin oopperakuoron jäsen.


title: Vuokko Kekäläinen

text: Kekäläinen on ollut myös vierailevana laulajana Kölnin, Leipzigin, Hannoverin, Bonnin ja Wiesbadenin oopperataloissa sekä Pforzheimin, Regensburgin ja Aachenin teattereissa. Hän on myös vieraillut Salzburgin kulttuuripäivillä. Hän on myös esiintynyt useita kertoja Saksan televisiossa.


title: Vuokko Kekäläinen

text: Kekäläinen on esiintynyt Savonlinnan oopperajuhlilla Aulis Sallisen oopperassa Kullervo Unton vaimon roolissa.


title: Päreitä kainalossa eli tuhkaluukku auki

text: Päreitä kainalossa eli tuhkaluukku auki on Martti "Huuhaa" Innasen äänite vuodelta 1974.


title: Katharina Kaali

text: Katharina Kaali (s. 18. heinäkuuta 1977 Helsinki) on suomalais-saksalainen näyttelijä. Kaali tunnetaan erityisesti "Türkisch für Anfänger" -televisiosarjasta ja sen pohjalta tehdystä samannimisestä elokuvasta.


title: Sebastian Ylönen

text: Sebastian Ylönen (s. 3. heinäkuuta 1991 Rouen, Ranska) on ranskalais-suomalainen jääkiekkomaalivahti, joka pelaa Ranskan Ligue Magnusin Anglet Hormadissa.


title: Sebastian Ylönen

text: Ylönen aloitti jääkiekkoilun 4-vuotiaana. Hän siirtyi lopullisesti maalivahdin pelipaikalle 8-vuotiaana. Ylösen kasvattajaseura on Rouen Hockey Élite 76. Hän siirtyi 16-vuotiaana HC Amiens Sommen B-nuoriin kaudeksi 2007–2008. 17-vuotiaana Ylönen kävi Jokereiden ja Espoo Bluesin junioreiden leireillä, mutta hän ei kuitenkaan saanut pelipaikkaa Suomesta ja jatkoi pelejään Amiensissa. Kaudella 2008–2009 hän debytoi seuran miesten joukkueessa saatuaan tililleen yhden ottelun Ligue Magnusin pudotuspeleissä. Kaudella 2009–2010 Ylönen nousi Amiensin kakkosmaalivahdiksi Ville Koivulalle ja pelasi kuusi runkosarja- ja kaksi Ranskan liigacupin ottelua.


title: Sebastian Ylönen

text: Kaudeksi 2010–2011 Ylönen palasi kasvattajaseuraansa Rouen Hockey Élite 76:een. Hän jäi selkeäksi kakkosmaalivahdiksi Fabrice Lhenrylle ja pelasi kuusi runkosarja-, yhden playoff- ja neljä Ranskan liigacupin ottelua. Ylönen edusti Ranskan liigacupissa myös kolmen ottelun verran Ranskan alle 20-vuotiaiden maajoukkuetta. Hän voitti Rouenissa sekä Ranskan-mestaruuden että Ranskan liigacupin. Ylönen edusti seuraa myös Continental Cupissa, mutta jäi turnauksessa kuitenkin ilman peliaikaa. Hän torjui kauden aikana myös Rouenin U22-joukkueen Ranskan U22-sarjan mestaruuteen. Kaudella 2011–2012 Ylönen jakoi Ligue Magnusin runkosarjassa ja Ranskan liigacupissa varsin tasaisesti Rouenin torjuntavastuun Fabrice Lhenryn kanssa. Pudotuspeleissä hän jäi kuitenkin selkeäksi kakkoseksi ja pelasi neljä ottelua. Ylönen voitti kauden päätteeksi Ranskan-mestaruuden. Hän jäi Continental Cupissa taas ilman peliaikaa, mutta voitti turnauksen Rouenin kanssa. Ylönen pelasi valtaosan kaudestaan vielä myös seuran U22-joukkueessa. Hänellä oli sarjan paras päästettyjen maalien keskiarvo (1.98).


title: Sebastian Ylönen

text: Ylönen jatkoi kaudella 2012–2013 Rouenin selkeänä kakkosmaalivahtina Fabrice Lhenrylle. Hän pelasi 13 runkosarja- ja neljä Ranskan liigacupin ottelua torjuen molemmissa sarjoissa yhden nollapelin. Ylönen voitti kauden päätteeksi sekä Ranskan-mestaruuden että liigacupin. Hän edusti Rouenia taas myös Continental Cupissa, jossa Ylönen jäi jälleen ilman peliaikaa. Hän pelasi ison osan kaudestaan vielä myös seuran U22-joukkueessa, jossa Ylösellä oli sarjan paras PMK (1.80) ja hän torjui Rouenin mestaruuteen.


title: Sebastian Ylönen

text: Kaudeksi 2013–2014 Ylönen siirtyi Ranskan toiseksi korkeimmalle sarjatasolle FFHG Division 1:ssa pelaavan Boxers de Bordeaux'n joukkueeseen. Kaudella 2014–2015 hänellä oli koko paras paras PMK (1.82). Ylönen torjui Bordeaux'n mestaruuteen ja sarjanousuun Ligue Magnusiin. Valmentajat valitsivat hänet kauden päätteeksi FFHG Division 1:n tähdistökentälliseen. Kaudella 2015–2016 Ylönen oli ensimmäisen kerran joukkueensa selkeä ykkösmaalivahti Ligue Magnusissa, jossa hän pelasi 25 runkosarjaottelua torjuen kaksi nollapeliä sekä yhdeksän playout-ottelua torjuen yhden nollapelin. Kaudella 2016–2017 Ylönen torjui Bordeaux'n seuran historian parhaimpaan suoritukseen, kun joukkue eteni välieriin saakka. Hän torjui runkosarjassa kolme ja pudotuspeleissä yhden nollapelin.


title: Sebastian Ylönen

text: Keväällä 2017 Ylönen päätti jättää Bordeaux'n ja hakevansa pelipaikkaa kovatasoisemmasta sarjasta. Kesäkuussa hänen ilmoitettiin siirtyvän viikon mittaiselle try-outille SM-liigajoukkue Rauman Lukkoon. Ylönen sai koejaksonsa päätteeksi kauden 2017–2018 kattavan sopimuksen joukkueeseen. Elokuussa seura lainasi hänet alustavasti kahden viikon mittaisella sopimuksella Mestis-joukkue KeuPa HT:hen. Ylönen vuorotteli alkukauden pääasiassa Lukon kakkosmaalivahtina Lassi Lehtisen kanssa Kaapo Kähkösen takana. Hän pelasi kolmessa SM-liigaottelussa sekä vahvisti KeuPaa yhteensä kuuden Suomen Cupin ja Mestis-ottelun verran, kunnes helmikuussa 2018 Ylönen siirtyi loppukauden sopimuksella Jokipoikien Mestis-joukkueeseen, kun joukkue menetti Timo Niemen loppukaudeksi sairastuvalle.


title: Sebastian Ylönen

text: Kaudeksi 2018–2019 Ylönen palasi Ranskaan ja siirtyi vuoden mittaisella sopimuksella Ligue Magnusin nousijajoukkue Anglet Hormadiin.


title: Sebastian Ylönen

text: Ylönen edusti Ranskaa MM-kilpailuissa vuonna 2018. Hän lähti turnaukseen niin ikään joukkueensa kolmosmaalivahtina Fabrice Lhenrylle ja Ronan Quemenerille. Ylönen puki kolmeen otteluun ja hän pelasi myös noin 32 minuuttia alkulohkon ottelussa Tšekkiä vastaan. Ylönen vaihdettiin ottelussa Ranskan maalinsuulle Ronan Quemenerin tilalle ajassa 27.41, kun Tšekki siirtyi 0-5-johtoon. Hän päästi ottelussa yhden maalin ja torjui 22 kertaa. Yhteensä Ylönen on pelannut yhdeksän A-maaottelua. Hän teki A-maajoukkuedebyyttinsä Euro Ice Hockey Challengessa 18. joulukuuta 2015 Puolan Krakovassa Italiaa vastaan. Ylönen torjui Ranskan 3-2-jatkoaikavoittoon päättyneessä ottelussa 20 kertaa.


title: Sebastian Ylönen

text: Ylönen pelasi myös alle 20-vuotiaiden II-divisioonan MM-kilpailuissa vuonna 2011, jolloin hän voitti A-lohkon kultaa ja oli nostamassa Ranskaa seuraavaksi vuodeksi I-divisioonaan. Ylöselle oli koko A-lohkon paras torjuntaprosentti (95,2 %) ja päästettyjen maalien keskiarvo (0.67). Hän pelasi myös alle 18-vuotiaiden I-divisioonan MM-kilpailuissa vuonna 2009, jolloin Ylönen valittiin Ranskan turnauksen parhaaksi pelaajaksi.


title: Sebastian Ylönen

text: n A-maajoukkueessa]] Ylönen on pelannut kuusi ottelua.


title: Sebastian Ylönen

text: Ylösen pikkuveli Baptiste on pelannut jääkiekkoa hyökkääjänä ja hän esiintyi ASG Angersin Ligue Magnus -joukkueessa kaudella 2013–2014. Veljesten isä on Suomessa kiekko-oppinsa saanut, entinen Ranskan maajoukkuemaalivahti Petri Ylönen. Heidän äitinsä on ranskalainen.


title: Sebastian Ylönen

text: Sebastian Ylönen puhuu äidinkielenään ranskaa ja hän puhuu omien sanojensa mukaan vähän suomea. Ylönen harrasti lapsena jääkiekon lisäksi myös jalkapalloa, koripalloa ja rugbyä.


title: Hyaliinirusto

text: Hyaliinirusto eli lasirusto on yksi elimistön rustokudostyypeistä. Nimi lasirusto tulee kudoksen sisältämistä kollageenisäikeistä, jotka antavat kudokselle lasimaisen, läpinäkyvän ulkonäön. Hyaliinirustoa esiintyy erityisesti nivelten pinnoilla, jossa sitä kutsutaan nivelrustoksi. Lisäksi hyaliinrustoa esiintyy hengitysteissä. .


title: Baldassarre Negroni

text: Baldassarre Negroni (21. tammikuuta 1877 Rooma – 18. heinäkuuta 1948 Rooma) oli italialainen elokuvaohjaaja.


title: Baldassarre Negroni

text: Aatelisperheeseen syntynyt Negroni valmistui lakimieheksi ja toimi pörssivälittäjänä. Vuonna 1911 hän alkoi työskennellä Cinesillä aluksi kuvaajana ja myöhemmin ohjaajana. Vuonna 1912 hän perusti asianajaja Gioacchino Mecherin kanssa tuotantoyhtiö Celio Filmin, jolle hän ohjasi joukon Francesca Bertinin, Emilio Ghionen ja Alberto Collon tähdittämiä hienostuneita melodraamoja. Negronin merkittävin teos on pantomiimielokuva "Histoire d’un Pierrot" (”Pierrot’n tarina”, 1913), jossa hän pyrki sovittamaan yhteen kuvan ja Mario Pasquale Costan säveltämän musiikin. Se on yksi ensimmäisistä mykkäelokuvista, joissa musiikin on tarkoitus muodostaa olennainen osa katsomiskokemusta. Vuonna 1913 Negroni ohjasi myös Augusto Geninan käsikirjoittaman elokuvan "L’anima del demi-monde" (”Puolimaailman henki”), joka oli Emilio Ghionen ensiesiintyminen myöhemmin Za-la-mortina tunnettuna herrasmiesvarkaana.


title: Baldassarre Negroni

text: Vuosina 1914–1915 Negroni työskenteli Milano Filmsin ja vuosina 1915–1921 roomalaisen Tiber Filmin ja sen tytäryhtiön Film d’Arte Italianan ohjaajana. Negroni teki lukuisia melodraamoja ja seikkailuelokuvia näyttelijädiiva Hesperian (Olga Mambelli) kanssa, josta vuonna 1923 tuli hänen virallinen vaimonsa. Niistä tunnetuin lienee "La signora delle camelie" (”Kamelianainen”, 1915), joka kilpaili Gustavo Serenan ja Francesca Bertinin samaan aikaan kuvaaman samannimisen elokuvan kanssa. 1920-luvun alussa Negroni liittyi epäonniseen Unione Cinematografica Italianaan ja työskenteli sen jälkeen tuottaja Stefano Pittalugalle, jolle hän ohjasi muun muassa Bartolomeo Paganon kolme viimeistä elokuvaa. Äänielokuvan tultua Negroni ohjasi suositun musiikkikomedian "Due cuori felici" (”Kaksi onnellista sydäntä”, 1932), mutta työskenteli sen jälkeen lähinnä tuotantopäällikkönä. Hänen viimeinen ohjaustyönsä oli komedia "L’ambasciatore" (”Suurlähettiläs”) vuonna 1936.


title: Kanadan Grand Prix 2015

text: Kanadan Grand Prix 2015 oli Formula 1 -sarjan seitsemäs osakilpailu kaudella 2015. Kilpailu ajettiin 7. kesäkuuta Montrealissa sijaitsevalla Circuit Gilles Villeneuven osittaisella katuradalla.


title: Kanadan Grand Prix 2015

text: Mercedes-kaksikko Lewis Hamilton ja Nico Rosberg miehittivät eturivin aika-ajoissa.


title: Kanadan Grand Prix 2015

text: Kimi Räikkönen oli ensimmäinen kärkikuskeista varikolla, kierroksella 26. Varikolta ulostulokierroksellaan Räikkönen spinnasi Hairpin -mutkassa. Spinnaus johtui vääristä moottorikartoista. Räikkönen joutui pysähtymään vielä toisenkin kerran kierroksella 40. Valtteri Bottas nousi Räikkösen pyörähdyksen myötä kolmanneksi. Aika-ajoissa ongelmista kärsinyt Sebastian Vettel lähti kilpailuun ruudusta 18, mutta raivasi tiensä viidenneksi. Kierroksella 46 Vettel ohitti Nico Hülkenbergin radan viimeisessä šikaanissa. Hülkenberg pyörähti mutta pystyi jatkamaan matkaansa. Autot eivät osuneet toisiinsa, eikä tilanteesta jaettu rangaistuksia. McLarenin Fernando Alonso joutui keskeyttämään kilpailun kierroksella 46 pakoputkivian takia. Kymmenen kierrosta myöhemmin hänen tallikaverinsa Jenson Button keskeytti samaan vikaan. Kierroksella 50 Romain Grosjean osui kierroksella ohitettavan Will Stevensin kanssa yhteen rikkoen takarenkaansa ja Stevensin etusiiven. Grosjean sai kolarista viiden sekunnin aikarangaistuksen. Toinen Manor-kuljettaja Roberto Merhi, joutui keskeyttämään vetoakselin hajottua kierroksella 62.


title: Kanadan Grand Prix 2015

text: Kanadan Grand Prix'n voittoon ajoi Lewis Hamilton. Mercedeksen päivän täydensi Nico Rosbergin kakkossija. Valtteri Bottas ajoi kauden ensimmäisen palkintosijansa ollen kolmas. Räikkönen ajoi neljänneksi. Räikkösen tallikaveri Sebastian Vettel nousi viidenneksi ja niin ikään taka-alalta lähtenyt Felipe Massa nousi kuudenneksi. Venezuelalainen Pastor Maldonado sijoittui seitsemänneksi, saavuttaen kauden avauspisteensä. Kilpailu oli myös ensimmäinen, jonka Maldonado pääsi maaliin tällä kaudella.


title: Keitele Forest

text: Keitele Forest on yksityinen suomalainen metsäteollisuuskonserni. Konsernista käytetään myös nimeä Keitele Group. Se on yksi Suomen suurimpia sahayrityksiä ja mekaanisia puunjalostustajia ja sen liikevaihto oli elokuussa 2018 päättyneellä tilikaudella 265 miljoonaa euroa.


title: Keitele Forest

text: Vuonna 2016 yhtiö kertoi, ettei se ollut tehnyt 35-vuotisen historiansa aikana koskaan tappiota eikä irtisanonut tai lomauttanut kertaakaan henkilöstöään, mikä on harvinainen saavutus suhdanteille herkällä sahateollisuusalalla. Savon Sanomien arvion mukaan Keitele Forestin menestys selittyy sillä, että se on löytänyt asiakkaat, jotka ymmärtävät sahatavaran arvon.


title: Keitele Forest

text: Keitele Forest harjoittaa sahausta ja jatkojalostusta Keiteleellä, Kemijärvellä ja Alajärvellä.Keitele-konserniin kuuluvat muun muassa Lappi Timber Oy ja Keitele Engineered Wood Oy.


title: Keitele Forest

text: Kemijärvellä sahalaitos ja liimapuutehdas toimivat kahdessa vuorossa. Puutuotetehdas käyttää Lapista ostettua mäntyä, josta tehdään etupäässä Kaukoidän markkinoille suunnattua, asiakasmittoihin tehtyä sahatavaraa, höylätavaraa ja mittatarkkaa liimapuuta.


title: Keitele Forest

text: Vuonna 2016 suurin osa Keiteleen tuotannosta, 50-60 %, meni Aasiaan, etenkin Japaniin, Kiinaan ja Etelä-Koreaan. Kotimaan myynnin osuus tuotannosta oli 10 %. Pohjois-Afrikan, Lähi-idän ja Kaukoidän osuus viennistä on myös kasvussa.


title: Keitele Forest

text: Euroopassa ja esimerkiksi Japanissa sahatavaroilla ja rakennusmateriaaleilla on erilaiset mitat ja valtaosa japanilaisista omakotitaloista valmistetaan valmistuotteista. Keitele päätti ottaa käyttöön asiakasmitat ja investoi siksi tekniikkaan, jolla asiakkaiden toiveet voitiin toteuttaa. Asiakasmitoilla tehdyt tuotteilla on vankka markkinaosuus Japanissa. "Myymme ensin ja vasta sitten haemme raaka-aineen metsästä. Koko ketju kannolta tehtaan pihaan tapahtuu oikeaan aikaan", kuvaili Mikko Kylävainio toimitusprosessia vuonna 2013.


title: Keitele Forest

text: Puuteollisuusteknikko Ilkka Kylävainio oli hankkinut saha-alan kokemusta Rauma-Repolasta, Pohjan Sahalta ja Puukeskukseltaja seuraamalla oman isänsä sahatoimintaa 1950-luvun Porissa, kun hän päätti perustaa oman yrityksen. Hän tutki karttaa ja metsävaratietoja ja huomasi, että paras paikka sahalle olisi Keiteleen kunta: seudulla oli riittävästi puuta, mutta vähän kilpailevia puunostajia. Keiteleen Teollisuussaha Oy perustettiin omaa taloa vastaan otetulla lainarahalla vuonna 1981.


title: Keitele Forest

text: Vuonna 1990 Keiteleen Teollisuussahalla tehtiin vain muutamaa tuotetta, mutta alan toimintatavoista poiketen kaikki tuotteet oli jo etukäteen myyty, erikoiskuivattu ja mitattu. Sahan tuotanto oli noin 50 000 - 70 000 kuutiometriä, suurempaa kapasiteettia ei haluttu, ettei jouduttaisi bulkkituotantoon, joka olisi pienentänyt yhtiön kannattavuutta. Yhtiön tuotannosta 40 % meni vientiin. Suomessa se teki yhteistyötä Enson ja Tehdaspuun kanssa, sen oma metsäosasto hankki puista kolmanneksen. Yhtiö myi hakkeensa Ensolle ja kuitupuunsa Ensolle ja Tehdaspuulle. Saha oli investoinut tasaus- ja paketointilaitokseen ja se lisäsi panostuksiaan kuivauskapasiteettiin ja tietotekniikkaan.


title: Keitele Forest

text: Kun Kaukoidän markkinat avautuivat, Keitele Forest oli heti luomassa myyntiverkostoja ja asiakassuhteita. Ensimmäiset kaupat Japaniin tehtiin vuonna 1992.


title: Keitele Forest

text: Vuonna 1994 Keiteleellä otettiin käyttöön täysin uusi sahalaitos. Kun tuotanto kasvoi, yhtiön liikevaihto yli tuplaantui.


title: Keitele Forest

text: Vuonna 1999 Keitele Forest Wood Production avasi suurtehohöylälinjan ja optimoivan katkaisulinjan, jolla valmistettiin komponentteja ja lista-aihioita ikkunateollisuudelle. Yhtiö käynnisti myös kolmivuotisen investointihankkeen, jolla sahan jalostusaste haluttiin nostaa 40 prosenttiin. Hankkeen yhteisarvo oli 40 miljoonaa markkaa ja siihen kuului neljä uutta linjaa. Sormiliitoslinja, otettiin käyttöön joulukuussa 1999. Maaliskuussa 2000 otettiin käyttöön Pohjoismaiden ensimmäinen väriviivakameratekniikkaan perustuva optimoiva konenäkökatkaisulinja.


title: Keitele Forest

text: Vuonna 2001 Keiteleen Teollisuussaha oli Suomen kuudenneksi suurin sahaaja ja se viimeisteli investointejaan uusiin aihioihin, komponentteihin ja sormijatketun ja höylätyn puutavaran valmistukseen. Pienpuulinjan rakentaminen aloitettiin. Tuotantolinjan vuosittainen kapasiteetti oli 100 000 kuutiota sahatavaraa, minkä tuottamiseen tarvittiin 250 000 kuutiota raaka-ainetta, eli pikkutukkeja ja sahauskelpoista kuitupuuta, sahakuitua. Pikkutukit eroavat tukeista latvaläpimitaltaan, tukkien latvan paksuus on 15 senttiä tai enemmän, pikkutukkien paksuus vain 10 senttiä. Investoinnin kustannusarvio oli 50 miljoonaa markkaa ja sen myötä syntyi 25 uutta työpaikkaa.


title: Keitele Forest

text: Vuonna 2004 Keiteleen liikevaihto oli 69 miljoonaa euroa ja se valmisti sahatavaraa 277 000 kuutiota, josta 80 % oli kuusisahatavaraa.


title: Keitele Forest

text: Vuonna 2005 valmistui Keitele Engineered Wood Oy:n liimapuutehdas ja yhtiön kuivauskapasiteettia nostettiin. Seuraavana vuonna pienpuulinjalle valmistui tuorelajittelulaitos ja rimoituspiste.


title: Keitele Forest

text: Vuonna 2007 Keitele Forestin liikevaihto oli 110 miljoonaa euroa, liikevoitto noin 10 miljoonaa euroa. Yhtiöllä oli oli 300 työntekijää. Puutavaraa, lautoja ja lankkuja, valmistui vuosittain 370 000 kuutiota.


title: Keitele Forest

text: Vuonna 2008 Keiteleen liikevaihto kasvoi 94 miljoonaan euroon, ja liikevoitto oli 7 miljoonaa euroa, kun se oli ollut edellisenä vuonna viisi miljoonaa euroa. 240 työntekijäälle se maksoi voittopalkkiota yhteensä 175 800 euroa. Keiteleen pääsahalinja modernisoitiin vuosina 2008-2011.


title: Keitele Forest

text: Vuonna 2009 Keitele otti käyttöön 6800 neliön kokoisen lähetysterminaalin, joka maksoi 1,4 miljoonaa euroa. Sitä tarvittiin, koska sahatavaramarkkinoiden jakeluketjussa oli tapahtunut rakenteellinen muutos: perinteiset maahantuojat olivat menettäneet merkitystään ja toimitukset tapahtuivat entistä enemmän suoraan loppukäyttäjille. Näin ollen varastointi ja kontteihin pakkaus siirtyi osittain sahojen vastuulle. Yhtiö muutti myös pääsahalinjansa "älykkääksi" vannesahalinjaksi. Kuuden miljoonan investoinnin ansiosta raaka-ainekustannuksissa säästetään viisi prosenttia.


title: Keitele Forest

text: Vuonna 2013 Keitele Groupilla oli yli 300 työntekijää, pääasiassa Keiteleellä. Yhtiöllä oli asiakkaita lähes 30 maassa ja yhtiön liikevaihto oli 135 miljoonaa euroa, josta viennin osuus oli 85 prosenttia. Yrityksen suurimman markkina-alueet olivat Japani ja Eurooppa. Kesällä 2013 konserni osti Alajärvellä konkurssiin menneen Myllyahon Saha Oy:n maa-alueet, rakennukset ja irtaimiston ja aloitti toimintansa siellä vuonna 2014. Kaupan myötä konsernin puun käyttö nousi vuodessa 1,2 miljoonaan kuutiometriin pyöreää puuta, josta tuotetusta sahatavarasta vähintään puolet meni jatkojalostukseen, esimerkiksi sormijatketuksi sahatavaraksi ja liimapuuksi.


title: Keitele Forest

text: Vuonna 2015 Keitele Group avasi Kemijärvellä sahan ja liimapuutehtaan entisen sellutehtaan alueelle, jonka se oli ostanut Stora Ensolta. Yksi Euroopan moderneimmista sahoista ja liimapuutehtaista rakennettiin ennätystahdissa, varsinainen rakennustyö kesti alle vuoden. Investoinnin (muun muassa nykyaikainen puutavaran käsittelyasema) arvo oli noin 50 miljoonaa euroa. Täysin automatisoidun sahalinjan maksiminopeus on 220 metriä minuutissa ja sillä sahataan vuoron aikana 15 000 – 20 000 tukkia. Keiteleen mukaan linja on maailman nopein. Tehtaalla voidaan sahata vuosittain noin 720 000 kuutiota tukkipuuta. Jalostuksessa käytetään vain 12-25 senttiä paksua mäntyä, tätä paksummat tukit myydään eteenpäin muille sahayhtiöille.


title: Keitele Forest

text: Vuonna 2016 Keitele Groupin liikevaihto oli 210 miljoonaan euroon, kasvua edelliseen vuoteen verrattuna oli 19 %. Yhtiön sahakapasiteetti nousi Kemijärven ja Alajärven investointien valmistuttua yli miljoonaan kuutioon. Yhtiö kertoi myös suunnittelevansa bioetanolitehdasta Kemijärvelle 30 metriä korkeaan rakennukseen, jossa sijaitsi ennen Stora Enson sellutehtaan keittämö ja pesemö. Biopolttoainetta tehtäisiin Keitele Forestin Kemijärven sahan ja liimapuutehtaan sivutuotteista sahanpurusta ja kuoresta. Suunniteltu sellutehdas käyttäisi vuodessa 2,2 miljoonaa kuutiota kuitupuuta tai haketta. Lappi Timber ja Fenniarail solmivat kuljetussopimuksen rautatiekuljetuksista Kemijärven tuotantolaitokselta satamiin.


title: Keitele Forest

text: Vuonna 2017 Keitele Forest kertoi valmistelevansa kymmenien miljoonien investointiohjelmaa Alajärven sahalleen seuraavana vuonna. Sen kapasiteettia oli tarkoitus nostaa 120 000 kuutiosta 300 000 kuutioon. Vuosina 2014–2017 Keitele investoi sahoihin ja jatkojalostukseen yhteensä 78,6 miljoonaa euroa.


title: Keitele Forest

text: Vuonna 2018 Keitele Group kertoi ostaneensa uuden tuotannonohjausjärjestelmän, jonka avulla saadaan tiedot kaikilta paikkakunnilta reaaliaikaisesti muun muassa raaka-aineen käytöstä, tuotannosta ja sivutuotteista. Järjestelmään keskitetään myös tarjous- ja tilaustiedot.


title: Keitele Forest

text: Vuonna 2018 Keitele Group kertoi ostaneensa uuden tuotannonohjausjärjestelmän, jonka avulla saadaan tiedot kaikilta tehdaspaikkakunnilta reaaliaikaisesti muun muassa raaka-aineen käytöstä, tuotannosta ja sivutuotteista. Järjestelmään keskitetään myös reaaliaikaiset varastonhallinta-, tarjous- ja tilaustiedot.


title: Hanna Brotherus

text: Hanna Maaria Brotherus (o.s. "Saloheimo", s. 7. kesäkuuta 1968 Helsinki) on suomalainen koreografi, ohjaaja ja tanssitaiteilija.


title: Hanna Brotherus

text: Brotherus tunnetaan työstään erilaisten ihmisryhmien parissa. Hän on työskennellyt esimerkiksi ikäihmisten, turvapaikanhakijoiden ja kuntoutuvien narkomaanien kanssa. Näiden eritaustaisten ihmisten ja tanssi- tai teatterialan ammattilaisten kanssa yhteistyönä syntyneet teokset ovat muodoltaan tanssielokuvia ja näyttämöteoksia, joita on esitetty sekä kansallisilla päänäyttämöillä että sairaalan käytävillä.


title: Hanna Brotherus

text: Työskentelyllään Brotherus pyrkii muuttamaan maailmaa suvaitsevaisemmaksi. Hänen teoksiaan on luonnehdittu koskettaviksi ja toivoa luoviksi. Teoksista tunnetuimpia ovat muun muassa turvapaikanhakijoiden elämäntarinoista kertonut "Paperiankkuri" (Suomen Kansallisteatteri 2011) ja vanhusten sotamuistoja käsitellyt "Silmissäni mennyt" (Helsingin Kaupunginteatteri 2009).


title: Hanna Brotherus

text: Vuonna 2014 Brotherus sai Teatteri- ja mediatyöntekijöiden liiton myöntämän tanssin mainetekopalkinnon ja viisivuotisen Taiteen edistämiskeskuksen taiteilija-apurahan vuonna 2015.


title: Hanna Brotherus

text: Brotherus aloitti tanssin balettikoulussa viisivuotiaana. 11-vuotiaana hänet valittiin Oopperan balettikouluun, mutta vanhemmat eivät antaneet hänen jatkaa tanssimista. Brotherus valmistui ylioppilaaksi Kallion ilmaisutaidon lukiosta vuonna 1988. Hän pyrki Teatterikorkeakoulun tanssitaiteen linjale ja pääsi sisään. Vuonna 1993 Brotherus opiskeli tanssia Amsterdamin School for New Dance Developmentissa ja valmistui tanssitaiteen maisteriksi vuonna 1994. Pedagogiset opinnot hän suoritti vuonna 1996. Brotherus opetti vuosina 1998–2000 liikunnallista ilmaisua Kallion lukiossa.


title: Hanna Brotherus

text:
Brotheruksen taiteilijaidentiteettiin on voimakkaasti vaikuttanut hänen oma elämänsä neljän lapsen äitinä. Lapset ovat esiintyneet monissa töissä, jotka ovat käsitelleet sukupolvien välistä yhteyttä tai sisaruutta. Brotheruksen entinen puoliso Antti Ikonen on säveltänyt monet Brotheruksen töistä.
Vuonna 2000 Helsingin Diakonissalaitos kutsui Brotheruksen päätoimiseksi tanssitaiteilijaksi. Tämä oli uraauurtava avaus sosiaalityön ja taiteen välillä. Vuosina 2000–2005 hän teki taidetta yhdessä vähäosaisten, kuten asunnottomien, lastenkotilasten ja narkomaanien kanssa. Diakonissalaitoksen jälkeen Brotherus on jatkanut työskentelyä yhteiskunnan marginaalissa olevien ihmisten kanssa.


title: Hanna Brotherus

text: Brotherus on yhteisö- ja yleisötyön osaaja. Hän työskentelee eri taidelaitosten yleisötyöosastojen kanssa sekä kouluttaa niin taiteen ammattilaisia kuin korkeakouluopiskelijoita taiteen soveltavassa käytössä. Työn keskiössä on kohtaaminen: kohtaaminen kahden ihmisen, ihmisryhmien tai esiintyjien ja yleisön välillä. Brotheruksen mukaan: ”Keho kantaa historiaamme. Kun kohtaamme fyysisesti, näemme toisemme ja tulemme nähdyiksi, jaamme jotain, mihin sanat eivät yllä.”


title: Hanna Brotherus

text: "Brotherus on parhaimmillaan moniselitteisten tunnelmien luojana." Maria Säkö, Helsingin Sanomat 13.10.2012


title: Hanna Brotherus

text: "(En lähde täältä salaa on) varmasti yksi komeimmista ja hienoimmista kuolemaa ja elämän rajallisuutta käsittelevistä tanssiteoksista." Jussi Tossavainen, Helsingin Sanomat 22.8.2009


title: Hanna Brotherus

text: Brotheruksella on entisen miehensä Antti Ikosen kanssa neljä lasta, joista Johannes Brotherus on näyttelijä. Brotherus ja Ikonen erosivat vuonna 2013.


title: Hanna Brotherus

text: Brotherus asuu Helsingissä. Hän on seurustelellut muusikko Mikko Kuustosen kanssa vuodesta 2014 saakka, ovat asuneet yhdessä vuodesta 2016 ja avioituivat toukokuussa 2018.


title: Visma InCommunity

text: Visma InCommunity Oy (aiemmin Starsoft Oy) on suomalainen ohjelmistoyritys, joka kuuluu Visma-konserniin. Yrityksen pääkonttori sijaitsee Vaasassa. Yritys on perustettu vuonna 1987 ja se työllistää yli 50 henkilöä Vaasassa ja Hämeenlinnassa. Visma InCommunityn ohjelmistotuotteita ovat oppilaitoksissa käytettävä Wilma, Primus ja Kurre 7. Vuonna 2012 yrityksen liikevaihto oli yli viisi miljoonaa euroa ja liikevoitto yli kaksi miljoonaa euroa (liikevoittoprosentti 40). Yrityksen nimi vaihtui Starsoftista Visma InCommunityksi, kun Visma-konserni osti StarSoftin koko osakekannan huhtikuussa 2016.


title: Enrico Vidali

text: Enrico Vidali (oikealta nimeltään "Giovanni Enrico Vidali Novelli", 1869 – 3. heinäkuuta 1937) oli italialainen näyttelijä ja mykkäelokuvien ohjaaja.


title: Enrico Vidali

text: Teatterinäyttelijänä toiminut Vidali alkoi työskennellä näyttelijänä ja ohjaajana Ernesto Maria Pasqualin tuotantoyhtiölle vuonna 1912. Hänen historialliset elokuvansa "Spartacus" sekä Ubaldo Maria Del Collen kanssa kuvattu "Jone o gli Ultimi Giorni di Pompei" (”Ione, eli Pompeijin viimeiset päivät”, molemmat 1913) olivat suuria kansainvälisiä menestyksiä. Niistä jälkimmäinen aiheutti oikeusjutun Ambrosio Filmin kanssa, joka oli tehnyt samaan aikaan lähes samannimisen elokuvan. Myöhemmin Vidali ohjasi muun muassa Carolina Invernizion melodraamojen sovituksia eri tuotantoyhtiöille.


title: Anna-Kaarina Kiviniemi

text: Anna-Kaarina Kiviniemi (ent. "Bentley", s. 20. kesäkuuta 1948 Kihniö) on suomalainen musiikkitoimittaja ja säveltäjä. Kiviniemi on toiminut eri tehtävissä Yleisradiossa vuodesta 1971. Hänen parhaiten tunnettu laulunsa on Seija Simolan vuonna 1979 levyttämä, Antoine de Saint-Exupéryn "Pikku prinssi" -sadun pohjalta syntynyt ”Kesytetty”, jonka myös Hector tulkitsee vuoden 2014 albumillaan "Hauras".


title: Anna-Kaarina Kiviniemi

text: Kiviniemi valmistui ensin luokanopettajaksi ja opiskeli sitten musiikinopettajaksi Sibelius-Akatemiasta. Vuonna 1971 hän pääsi kesätoimittajaksi Yleisradioon ja jatkoi siitä uudessa Kouluradion musiikkitoimittajan tehtävässä. Opetusohjelmista Kiviniemi siirtyi 1980-luvun alussa Yle TV1:n musiikkitoimittajaksi ja klassisen musiikin tuottajaksi.


title: Anna-Kaarina Kiviniemi

text: Anna-Kaarina Kiviniemi on erikoistunut baletin ja oopperan sekä muiden näyttämöteosten televisiointeihin ja televisiosovituksiin. Vuonna 1993 tv-baletti "Liekki vedessä" sai Venla-kunniamaininnan. Vuonna 1990 Kiviniemen ohjaama tv-sovitus Paavo Heinisen oopperasta "Silkkirumpu" sai kunniamaininnan Prix Italia -kilpailussa.


title: Anna-Kaarina Kiviniemi

text: Kiviniemi on ollut naimisissa Sibelius-Akatemian musiikkiteknologian professorin Andrew Bentleyn kanssa. Heillä on kaksi poikaa.


title: Esa Vuorinen

text: Esa Vuorinen (s. 26. kesäkuuta 1945 Helsinki) on suomalainen elokuvaaja. Hän on toiminut Taideteollisen korkeakoulun elokuvauksen koulutusohjelman professorina.


title: Esa Vuorinen

text: Vuorinen on saanut parhaan kuvauksen Jussi-palkinnot elokuvista "Runoilija ja muusa" (1978) ja "Kaivo" (1992). Hänet on myös palkittu vuonna 1991 Guldbagge-palkinnolla elokuvasta Good Evening, Mr. Wallenberg (1990).


title: C.S.I. Cyber

text: C.S.I. Cyber ("CSI: Cyber") on Anthony E. Zuikerin, Carol Mendelsohnin ja Ann Donahuen luoma yhdysvaltalainen rikosdraamasarja, jonka ensiesitys oli 4. maaliskuuta 2015 CBS-kanavalla. Sarjassa seurataan Yhdysvaltain keskusrikospoliisin FBI:n tietotekniikkarikollisuuteen keskittyvän osaston tutkijaryhmää.


title: C.S.I. Cyber

text: "C.S.I. Cyber" on "C.S.I:n" sisarsarja ja kaikkiaan neljäs "C.S.I."-sarja. Sarjan päähenkilö, Patricia Arquetten esittämä FBI-agentti ja kyberpsykologi Avery Ryan esiteltiin 30. huhtikuuta 2014 esitetyssä "C.S.I:n" jaksossa ”Kitty”.


title: C.S.I. Cyber

text: Sarjan toisella kaudella tutkijaryhmään liittyy alkuperäisen "C.S.I:n" päähenkilö D.B. Russell (Ted Danson).


title: Gerrardinaceae

text: Gerrardinaceae on pieni afrikkalainen kasviheimo koppisiemenisten Huerteales-lahkossa. Heimossa on vain parilajinen "Gerrardina"-suku.


title: Gerrardinaceae

text: Kasvit ovat vähän tunnettuja puita tai pensaita. Niiden lehdet ovat hammaslaitaisia. Terälehdet ovat kynnellisiä, ohuita ja pieniä, ja heteet sijaitsevat niiden kanssa kohdakkain. Kukassa on kupumainen mesiäinen. Siemenet ovat meheväkuorisia ja niisä on vähäpätöinen alkio.


title: Gerrardinaceae

text: Heimo/suku kasvaa Afrikan itä- ja eteläosissa.


title: Gerrardinaceae

text: "Gerrardina"-suvussa on kaksi lajia. Aikaisemmin ne vietiin Flacourtiaceae-heimoon, joka on nyttemmin hajonnut moneen osaan suurimman osan ollessa Malpighiales-lahkossa (Achariaceae ja pajukasvit).


title: Örebron muotokuva

text: Örebron muotokuva () on marsalkka Jean-Baptiste Bernadottea esittävä muotokuva. Muotokuva esittää Bernadottea tarmoa ja voimaa uhkuvana sotamarsalkan puvussa. Kun Ruotsin säätyvaltiopäivät kokoontuivat vuonna 1810 Örebrohon valitsemaan maalle kruununperillistä, valtiopäiville esiteltiin tämä muotokuva Bernadottesta. Kuva teki tiettävästi vaikutuksen valtiopäiväedustajiin. Valtiopäivät valitsivat Bernadotten kruununperilliseksi ja hänestä tuli myöhemmin Ruotsin kuningas Kaarle XIV Juhana (ja Norjan kuningas Kaarle III Juhana).


title: Örebron muotokuva

text: Maalauksen teki Hilaire Le Dru. Pierre-Michel Alix teki sen pohjalta kaiverruksen.


title: Petenaeaceae

text: Petenaeaceae on yhden kasvilajin käsittävä keskiamerikkalainen koppisiemenisheimo Huerteales-lahkossa.


title: Petenaeaceae

text: "Petenaea cordata" on puu tai kookas pensas, jonka lehdet sijaitsevat kierteisesti ja ovat kourasuoniset, tiheähampaiset ja korvakkeelliset. Kukat sijaitsevat haaraisissa kukinnoissa. Kukassa on yksikiehkurainen kehä, jossa on vaaleanpunaisia väkäskarvoja sisäpinnalla ja tyvirauhasia. Heteitä on 8-12. Yhdislehtinen sikiäin koostuu viidestä emilehdestä, ja siinä on paljon siemenaiheita; vartalo on pitkä. Hedelmä on liuskainen marja, jossa vartalon jäänne on jäljellä.


title: Petenaeaceae

text: Laji kasvaa Keski-Amerikassa.


title: Petenaeaceae

text: "Petenaea" luokitellaan nykyään Huerteales-lahkoon, ja sen lähin sukulaisheimo on Gerrardinaceae. Aiemmin sitä on pidetty lehmusten (ent. heimo Tiliaceae) ja heimon Elaeocarpaceae sukulaisena. On myös molekyylitaksonomisia viitteitä siitä, että se saattaisi olla sukua Muntingiaceae-heimolle, joka on lahkossa Malvales.


title: Petenaeaceae

text: Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]." will do. http://www.mobot.org/MOBOT/research/APweb/.


title: Pajafella

text: Pajafella (s. 1992) on tamperelainen rap-artisti, joka liittyi vuonna 2015 PME Recordsiin.


title: Pajafella

text: Pajafella julkaisi esikois-EP:nsä 20. huhtikuuta 2016.


title: Roberto Roberti

text: Roberto Roberti (oikealta nimeltään "Vincenzo Leone", 5. huhtikuuta 1879 Torella dei Lombardi, Avellinon maakunta – 6. maaliskuuta 1959 Rooma) oli italialainen mykkäelokuvien ohjaaja ja näyttelijä.


title: Roberto Roberti

text: Napolissa teatterinäyttelijänä työskennellyt Roberti palkattiin vuonna 1912 Aquila Filmsille, jossa hän ohjasi seikkailuelokuvia ja melodraamoja. Vuonna 1917 Roberti työskenteli Francesca Bertinin kanssa Caesar Filmillä. Oltuaan vähän aikaa Itala Filmillä hänestä tuli Bertinin pääohjaaja vuosina 1918–1921. 1920-luvun jälkeen Roberti ohjasi vain muutamia elokuvia. Hän ja Bertini olivat spagettiwesterneistään tunnetun Sergio Leonen vanhemmat.


title: Tapisciaceae

text: Tapisciaceae on pieni aasialainen ja amerikkalainen kasviheimo koppisiemenisten Huerteales-lahkossa.


title: Tapisciaceae

text: Heimon kasvit ovat pieniä puita tai pensaita, joiden lehtiasento on kierteinen. Lehdet ovat korvakkeellisia, pääteparisia tai kolmilehdykkäisiä, ja lehdyköiden nivelkohdissa on rauhasia ja pikkukorvakkeet. Pienissä kukissa on yhdis- tai erilehtinen verhiö ja tavallisesti mesiäinen. Sikiäin on väliseinäinen tai -seinätön, ja vartalo on haarainen tai vartalot ovat enemmän tai vähemmän erillisiä. Kussakin emilehdessä on yksi siemenaihe pohjaistukassa. Hedelmä on joskus luumarja.


title: Tapisciaceae

text: Heimon lajeista "Tapiscia sinensis" kasvaa Kiinassa, muut lajit Etelä-Amerikan luoteisosassa.


title: Tapisciaceae

text: Tapisciaceae käsittää kaksi sukua ("Tapiscia" ja "Huertea") ja viisi lajia. Ne sisällytettiin pitkään kotapähkinäkasveihin (Staphyleaceae) tai sittemmin Sapindales-lahkoon.


title: Tapisciaceae

text: Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.


title: Diklorofeeni

text: Diklorofeeni (CHClO) on fenoleihin kuuluva orgaaninen yhdiste. Ainetta käytetään muun muassa fungisidina ja eläinlääketieteessä loismatojen hävittämiseen.


title: Diklorofeeni

text: Diklorofeeni on huoneenlämpötilassa väritöntä kiteistä ainetta. Yhdiste ei liukene veteen, mutta liukenee orgaanisiin liuottimiin kuten etanoliin, dietyylieetteriin, di-isopropyylieetteriin ja asetoniin.


title: Diklorofeeni

text: Diklorofeenia valmistetaan lisäämällä formaldehydin vesiliuosta rikkihappoa sisältävään p-kloorifenolin metanoliliuokseen. Reaktio tapahtuu 50–65 °C:n lämpötilassa.


title: Diklorofeeni

text: Diklorofeenia käytetään maataloudessa "Fusarium"-suvun homeita vastaan. Sitä voidaan myös käyttää sammalen hävittämiseen nurmikolta, katolta tai seinistä, antimikrobisissa saippuoissa, paperin ja tekstiilien antimikrobisissa käsittelyissä sekä voiteluaineiden säilöntäaineena. 1940-luvulta sitä on käytetty koirien ja kissojen loismatojen häätämiseen ja se tehoaa esimerkiksi heisimatoihin. Se aiheuttaa kuitenkin haittavaikutuksina oksentelua, minkä vuoksi se on suurimmaksi osaksi korvattu pratsikvanteelilla ja niklosamidilla.


title: Fanikääntäminen

text: Fanikääntämisellä tarkoitetaan laajaa käännöstoiminnan kenttää, jossa fanit tekevät erilaisten teosten käännöksiä vapaaehtoisesti. Ammattimaisesta kääntämisestä fanikääntäminen eroaa siinä, että käännöksiä tuottavat useimmiten maallikot ilman minkäänlaista korvausta.


title: Fanikääntäminen

text: Fanikääntämistä on hyvin monenlaista. Fanikääntämiseen kuuluu mm. elokuvien ja tv-ohjelmien tekstitykset eli fanitekstitykset, sarjakuvien käännökset eli skanlaatiot ja esimerkiksi videopelien käännökset.


title: Fanikääntäminen

text: Fanikäännökset syntyivät mangan ja animen suosion kasvun myötä Yhdysvalloissa ja Euroopassa 1980-luvulla. Aluksi anime ja manga olivat kuitenkin alakulttuurin ilmiö, eikä sarjoja tai sarjakuvia käännätetty virallisesti. Ainoa tapa kuluttaa näitä kulttuurin tuotteita olikin käyttää fanien tekemiä käännöksiä. Fanikäännösten määrän kasvamiseen viime vuosina ovat vaikuttaneet entistä nopeammat internetyhteydet ja materiaalin digitalisoituminen.


title: Fanikääntäminen

text: Fanikääntäminen ei ole synonyymi piratismille. Siinä missä piraattikäännöksiä tehdään myytäväksi, fanikäännöksiä levitetään ilmaiseksi, eivätkä niiden tekijät saa niistä mitään tuottoa, toisin kuin piraattikäännöksistä.


title: Fanikääntäminen

text: Fanitekstitykset (myös fansubbing tai subbing) ovat fanien tekemiä tekstityksiä. Fanitekstittämällä käännetään esimerkiksi animea, draamasarjoja, elokuvia ja tv-ohjelmia. Fanitekstityksiä tehdään jonkin verran esimerkiksi tunnettuihin Hollywood-elokuviin, mutta useimmiten fanitekstityksiin törmää sellaisten sarjojen ja elokuvien kohdalla, joita ei ulkomailla ole saatavilla. Esimerkiksi juuri anime-sarjoja tai korealaisia draamoja löytää paljon fanitekstitettynä. Fanitekstittäjät toimivat usein ryhmissä, joissa eri ihminen tekee esimerkiksi käännöksen ja tekstityksen ajastuksen. Ryhmissä on usein myös erikseen käännöksen laadun varmistajat. Fanitekstityksiä tehdään monille eri kielille, mutta yleisin kieli on englanti, sillä suuri osa käännettävistä teoksista on alkukieleltään esimerkiksi japanin tai korean kieltä. Englanninkielistä tekstitystä käytetään joskus myös pivot-käännöksenä muille kielille. Alkuaikoina fanitekstitettyjä teoksista jaettiin esimerkiksi VHS-kopiona, nykyään fanitekstitettyjä ohjelmia voi ladata tai katsoa internetissä. Fanitekstityksiä on saatavilla kahdessa eri formaatissa: erillisinä tekstitystiedostoina (soft sub) tai valmiiksi videokuvaan poltettuna (hard sub).


title: Fanikääntäminen

text: Fanitekstitykset poikkeavat usein normaaleista tekstitysnormeista. Fanitekstityksissä tavallisia ovat esimerkiksi erilaisten fonttien ja värien käyttö (esim. erottamaan eri hahmojen puheenvuorot toisistaan), tekstityksen jako useammalle kuin kahdelle riville, sanojen selittäminen, erilaisten huomautusten käyttö ruudun ylälaidassa, tekstityksen sijainti eri paikoissa ruutua (ei vain alalaidassa), alku- ja lopputekstien kääntäminen sekä alku- ja lopputekstien aikana soivien laulujen karaoke-tekstittäminen. Fanitekstityksissä pyritään yleensä myös tekstin värin, fontin ja sijainnin synkronointiin alkuperäisen materiaalin kanssa. Siinä missä viralliset tekstitykset usein suosivat jonkinasteista kotouttamista, fanitekstityksissä on usein käytetty elementtejä alkukielestä.


title: Fanikääntäminen

text: Vieraannuttava käännösstrategia selittyy fanitekstitysten tarkkaan rajatulla yleisöllä. Fanitekstitykset ovat tietylle fanikunnalle suunnattuja, ja nämä fanikunnat arvostavat yleensä syvää tietoa lähtökielestä ja kulttuurista. Siksi tekstitykseen saatetaankin jättää vieraskielisiä tai kulttuurisidonnaisia elementtejä, joita vielä erikseen selitetään kääntäjän huomautuksella. Fanitekstitysten ihanne ei välttämättä siis ole esimerkiksi tekstin hyvä luettavuus, vaan usein tärkeintä on lähtötekstin hyvin tarkka käännös, jossa näkyy vieras kulttuuri.


title: Fanikääntäminen

text: Fanitekstien syntyyn ja yleistymiseen vaikutti suuresti fanien kokemus siitä, että viralliset käännökset olivat jotenkin puutteellisia. Puutteita olivat esimerkiksi tekstitysten puuttuminen kokonaan, niiden hidas ilmestymisaikataulu (varsinkin levityksen alkuaikoina Yhdysvalloissa) ja Yhdysvaltain televisiokanavien käännösten liian voimakas kotouttaminen. Voikin siis sanoa fanitekstitysten normien taistelevan länsimaisen populäärikulttuurin ylivaltaa vastaan.


title: Fanikääntäminen

text: Skanlaatiot (engl. scanlation, scanslation) ovat sarjakuvien fanikäännöksiä. Termiin törmää useimmiten japanilaisen sarjakuvan (mangan) yhteydessä, mutta käytännössä sillä voidaan tarkoittaa mitä tahansa sarjakuvaa. Termi skanlaatio tulee sanoista "skannaus" (jäljennös) ja "translaatio" (käännös).


title: Fanikääntäminen

text: Skanlaatioita levitetään verkon välityksellä yleensä ilmaiseksi suorina latauslähteinä tai IRC:n, BitTorrentin tai muiden vertaisverkko- tai tiedostonsiirto-ohjelmien välityksellä. Lisäksi on olemassa tiettyjä verkkosivuja (kuten Onemanga), jotka ovat erikoistuneet skanlaatioiden levittämiseen.


title: Fanikääntäminen

text: Skanlaatiot tehdään usein ryhmissä, jolloin ryhmän jäsenillä on eri tehtäviä. Yksi ryhmän jäsen voi esimerkiksi kääntää teoksen ja toinen oikolukea sen. Ryhmissä on usein myös henkilöitä, jotka ovat vastuussa nimenomaan skannausjäljen siistimisestä ja käännöksen asettelusta sarjakuvaan.


title: Fanikääntäminen

text: Suosituin kieli skanlaatioissa lienee englanti. Esimerkiksi suomeksi mangan käännöksiä on tehty skanlaatioina vain jonkin verran.


title: Fanikääntäminen

text: Videopelien fanikäännöksillä tarkoitetaan fanien tekemiä epävirallisia tietokone- tai videopelien käännöksiä. Fanivoimin käännetään paljon esimerkiksi sellaisia japanilaisia niche-pelejä, joita ei virallisesti julkaista länsimaissa.


title: Fanikääntäminen

text: Videopelien fanikääntämisen suosio kasvoi vasta videopelikonsolien emulaattoreiden yleistyttyä 1990-luvun lopulla, koska emulaattorit mahdollistivat pelin alkuperäisen koodin muokkaamisen ilman fyysisen pelin käsittelyä. Fanikääntäjäyhteisön päätavoitteena on perinteisesti ollut kääntää vain Japanissa julkaistuja tietokone- ja videopelejä, joita ei ole aikaisemmin voinut pelata englanniksi. Jonkin verran käännetään myös hiljattain Japanissa julkaistuja pelejä, joilla on vientiarvoa, mutta joita ei todennäköisesti aiota virallisesti lokalisoida englanninkielisiin maihin. Nykyään fanikäännöksiä tehdään myös monilla muilla kielillä.


title: Fanikääntäminen

text: Fanikäännöksiä voidaan tehdä myös sellaisille peleille, joiden virallisia käännöksiä (lokalisointeja) fanit pitävät viallisina, esimerkiksi jos pelistä on poistettu kiistanalaista sisältöä tai jos juonta tai henkilöhahmojen nimiä on tarpeettomasti muutettu. Tällöin fanikäännökset pyrkivät tarjoamaan paremmin alkuperäisteosta vastaavan pelikokemuksen. Nämä käännökset eivät välttämättä aina edes koske pelin tekstiin – niin sanotut undub-korjaukset korvaavat julkaistuihin peleihin lisätyn ääniraidan alkuperäisellä. Nämä korjaukset ovat hyvin yleisiä sellaisissa japanilaisissa roolipeleissä, joiden julkaistuissa versioissa ei ole mahdollista valita alkuperäistä japaninkielistä ääniraitaa.


title: Fanikääntäminen

text: Videopelien fanikääntäminen vaatii paljon teknistä osaamista. Vieraskielistä tekstiä voi esiintyä grafiikoissa ja äänissä, joten niitäkin saattaa joutua muokkaamaan – tosin monet japanilaisten pelien fanit haluavat, että visuaaliset efektit ja äänet jätetään mieluummin alkuperäiseen muotoonsa.


title: Fanikääntäminen

text: Fanidubbaus on fanien tekemä näytellyn tai animoidun tuotannon dubbaus tai uudelleen dubbaus. Dubbaaminen tarkoittaa elokuvan tai televisiosarjan jälkiäänitystä, ja se tehdään yleensä eri kielellä kuin alkuperäinen ääniraita. Useimmat tuotannot käännetään muista kielistä, mutta fanidubbauksia tehdään myös sellaisiin tuotantoihin, jotka ovat alun perin ilmestyneet fanidubbaajan äidinkielellä. Joskus fanidubbaus on lähes suora käännös alkuperäisestä dialogista, joskus se taas on täysin uusi versio alkuperäisen käsikirjoituksen tarinasta ja juonikuvioista, ja jopa päähenkilöiden ominaisuudet voivat muuttua. Fanidubbauksia tehdään, jos ohjelmalle ei ole tehty virallista dubbausta tietyllä kielellä, tai jos virallinen dubbaus ei ole ollut yleisön mieleen. Fanidubbauksia tehdään eniten japanilaisiin animaatioihin, mutta myös muilta kielialueilta tuleviin elokuviin ja tv-sarjoihin. Joskus fanidubbauksilla muutetaan juonta, henkilöhahmoja ja sisältöä voimakkaasti yleensä humoristisella tavalla. Tällaisista dubbauksista käytetään englanniksi nimityksiä ”Abridged series” ja ”fundubs”.


title: Fanikääntäminen

text: Siinä missä fanitekstitykset ovat todella suosittu tapa tuoda internetistä ladattava visuaalinen media useille kielialueille, ei fanidubbaus ole käännöstapana saavuttanut samanlaista suosiota tavallisten internetin käyttäjien keskuudessa. Valtaosa fanidubbausprojekteista tehdään lyhyille videopätkille ja ne julkaistaan usein YouTubessa tai muissa vastaavissa videopalveluissa. Koska fanidubbauksissa käytetään tavallisesti tekijänoikeuksilla suojattua materiaalia, fanidubbaukset kohtaavat samoja ongelmia kuin fanitekstitykset, vaikkakin eri suuruusluokassa.


title: Fanikääntäminen

text: Useimmat fanidubbaukset tuotetaan verkossa, jolloin ääninäyttelijät koe-esiintyvät foorumeilla. Fanidubbauksia tehdään kuitenkin usein myös paikan päällä animetapahtumissa.


title: Fanikääntäminen

text: Fanit kääntävät paljon myös novelleja ja fanifiktiota ja joskus jopa kokonaisia romaaneja. Internetissä toimivat maailmanlaajuiset faniyhteisöt tuovat lähdemateriaalin tarjolle eri kielille. Hyvänä esimerkkinä voidaan mainita supersuosittu Harry Potter -kirjasarja: fanit ryhtyivät kääntämään teoksia heti niiden ilmestyttyä Isossa-Britanniassa, jotta englantia taitamattomien fanien ei tarvitsisi odottaa virallisen käännöksen ilmestymistä. Kirjasarjan päätyttyä jotkut näistä fanikäännösnettisivuista ovat keskittyneet kääntämään englanninkielistä Harry Potter -fanifiktiota muille kielille.


title: Fanikääntäminen

text: Fanikääntäminen on ongelmallista etenkin tekijänoikeuksien kannalta, sillä käännöksen levittäjällä, esimerkiksi tv-sarjojen fanitekstityksiä tarjoavalla sivustolla, ei läheskään aina ole oikeutta käyttää ja levittää käännettävää materiaalia, kuten tv-sarjaa.


title: Fanikääntäminen

text: Harrastelijakääntäjien ilman palkkiota tekemät fanikäännökset saattavat myös vääristää käännösalaa: fanikäännökset saattavat viestittää, että käännöstöitä ei tarvitse käännättää ammattilaisella maksua vastaan, kun saman työn voi tehdä aiheesta kiinnostunut harrastaja ilmaiseksi. Fanikääntäminen saattaa myös tuoda huonoa mainosta käännösalalle, sillä fanikäännökset voivat olla heikkolaatuisia, mutta niitä ei välttämättä osata mieltää vapaaehtoisen kääntäjän tekemiksi. Keskustelua on herättänyt myös aiemmin tehtyjen fanitekstitysten (luvaton) käyttäminen sen sijaan, että materiaali olisi käännätetty av-käännöksiä ammatikseen tekevällä henkilöllä. Vuonna 2012 elokuvia ja tv-sarjoja levittävä internetpalvelu Netflix jäi kiinni DivX Finland -harrastajayhteisön tekemien tekstitysten luvattomasta käytöstä. DivX Finlandilla ei ole oikeutta levittää tekijänoikeuksien suojaamaa materiaalia.


title: Fanikääntäminen

text: Toisaalta fanikäännökset eivät useinkaan kilpaile ammattikäännösten kanssa, vaan fanikäännöksiä tehdään esimerkiksi sellaisiin tv-ohjelmiin, joihin ei pienen katselijakunnan takia muuten tulisi ammattimaista käännöstä.


title: Mind Riot

text: Mind Riot oli vuosina 1990–1998 toiminut joutsenolainen metalliyhtye. Sen musiikkityyli kehittyi alkuaikojen thrash- ja death metalista myöhempään alternative metaliin.


title: Mind Riot

text: Mind Riotilta ilmestyi 1990-luvun puolivälissä kaksi albumia. Jälkimmäinen albumi, vuoden 1996 "Inferno Go-Go", jäi kuitenkin käytännössä julkaisematta yhtyeen italialaisen levymerkin Godhead Recordingsin alasajon myötä, mihin hiipui myös yhtyeen toiminta. Yhtyeen viimeinen levytys oli "Suomi Finland Perkele" -lehden "”How to Understand Finland!?” First Lesson" -kokoelma-albumilla vuonna 1998 julkaistu ”Isolation”.


title: Mind Riot

text: Mind Riotin laulaja-kitaristi Tuomo Saikkonen on sittemmin tullut tunnetuksi Mokoman kitaristina ja Sakara Recordsin toimitusjohtajana. Myös rumpali Raikko Törönen on soittanut Mokomassa. Saikkonen ja kitaristi Juha Javanainen ovat soittaneet myös The Machetessa.


title: Mind Riot

text: Yhtye teki yhden keikan mittaisen paluun helmikuussa 2007, jolloin se, The Siissidös ja Charged esiintyivät Helsingin Semifinal-klubilla. Sakara Records julkaisi Mind Riotin "Inferno Go-Go" -albumin uudelleenmasteroituna vuonna 2015.


title: Mind Riot

text: Yhtyeen kotisivuilla Facebookissa ilmoitettiin 2.1.2017, että heidät on kutsuttu esiintymään toistaiseksi mainitsemattomassa tilaisuudessa tulevana kesänä, ja että alkuperäisen rytmisektion ollessa estyneenä osallistumaan heidät korvaavat Mokoma-yhtyeestä tuttu Kuisma Aalto sekä The Macheten rumpali Teemu Saikkonen. Vanhemman Saikkosen tiedetään osallistuneen yhtyeen toimintaan jo sen varsinaisella toimintakaudella ajoittaisena Törösen sijaisena.Albumit


title: Mind Riot

text: Minialbumit


title: Dipentodontaceae

text: Dipentodontaceae on pieni aasialainen ja amerkikkalainen kasviheimo koppisiemenisten Huerteales-lahkossa.


title: Dipentodontaceae

text: Heimon kasvit ovat puita. Lehdet sijaitsevat kahdessa rivissä ja ovat sulkasuonisia ja korvakkeellisia. Verhiö ja teriö ovat toistensa kaltaisia. Kussakin emilehdessä on kaksi pohjaistukallista siemenaihetta. Hedelmä on kehälehtien suojaama.


title: Dipentodontaceae

text: Heimo kasvaa Kaakkois-Aasiassa ja Malaijien saaristossa sekä Meksikosta Peruun ulottuvalla alueella.


title: Dipentodontaceae

text: Heimoon kuuluu kaksi sukua ja 16 lajia.


title: Dipentodontaceae

text: Etelä-Kiinassa ja siihen rajoittuvassa osassa Myanmaria, Intiassa ja Vietnamissa kasvava "Dipentodon sinicus" on sukunsa ainoa laji. Sen korvakkeet ovat liuskaisia ja kukinto sarjamainen. Siinä 5-7-lukuisia kukkia, joissa on maljamainen hypantio, mesirauhasia ja kolmesta emilehdestä muodostunut yhdislehtinen sikiäin. Siinä on pohjaistukka. Hedelmä on sivuilta litistynyt ja avautuva, yksisiemeninen.


title: Dipentodontaceae

text: "Perrottetia"-sukuun kuuluu noin 15 lajia, jotka kasvavat Kiinasta Malaijien saaristoon ulottuvalla alueella, Koillis-Australiassa, Havaijilla ja Meksikosta Boliviaan ulottuvalla alueella. Joillakin lajeilla lehtiasento on kierteinen, tavallisesti se on kaksirivinen. Kukinto koostuu viuhkomaisista osakukinnoista. Kukata saattavat olla yksineuvoisia, ja niissä on mesiäiskehrä Sikiäin on monilokeroinen, vartalo lyhyt. Siemenkuori on enemmän tai vähemmän mehevä.


title: Dipentodontaceae

text: Dipentodontaceae-heimo on aiemmin liitetty Santalales-lahkoon sikiäimen rakenteen perusteella, sitten orvokkikasvien (Violaceae) yhteyteen, sitten omaan lahkoonsa, mutta edelleen lähelle orvokkikasveja. Lähin sukulaisheimo on nykykäsityksen mukaan Tapisciaceae.


title: Krootila

text: Krootila on Kokemäellä sijaitseva kylä ja kaupunginosa, joka on noin kilometrin verran kaupungin keskustaajaman Tulkkilan eteläpuolella Sonnilanjoen länsirannalla. Pientaloalueen lisäksi se muodostuu lähinnä maaseutumaisesta asutuksesta ja peltoaukeasta. Krootilan läpi kulkee Tampere–Pori-rata sekä Kokemäen keskustasta valtatie 2:lle johtava yhdystie 2471. Siellä toimii lisäksi Finnamyl Oy:n perunatärkkelystehdas, joka työllistää noin 25 henkeä. Krootila tunnetaan myös vuonna 1960 tapahtuneesta niin sanotusta uunisurmasta.


title: Krootila

text: Alueella on ollut asutusta jo pronssikaudella. Krootilan vanha kylä sijaitsi alun perin hieman nykyistä pohjoisempana Kokemäenjoen rannalla, josta sen talot 1700-luvun lopun isojaon myötä siirrettiin kauemmas peltojen keskelle. 1400-luvulla kylä kuului Olavi Knuutinpoika Tolkille ja vuodesta 1437 lähtien se oli Turun tuomiokirkon pappisalttarin prebenda eli palkkaetu. Krootilan alkuperäinen nimi oli saksalaisperäinen Grothusen, jonka taustalla olivat Kokemäenjoella keskiajalla purjehtineet saksalaiset kauppiaat.


title: Soitinrakentajat AmF

text: Soitinrakentajat AmF oli Pohjois-Savon Leppävirralla vuosina 1985–2015 toiminut suomalainen soitinrakentajayritys. Tämä usean soitinrakentajan yhteisö tunnettiin muun muassa suomalaisten 5–40 -kielisten kanteleiden valmistajana. Soitinrakentajat valmistivat uusia ja huoltivat vanhoja kanteleita, mutta myös muita soittimia, kuten jouhikkoja, kitaroita ja rumpuja.


title: Soitinrakentajat AmF

text: Osakeyhtiömuotoon yhteisö muuttui vuonna 2007. Osakemuotoisen yritystoiminnan hiipumisen seurauksena yhtiö päätti hakeutua konkurssiin elokuussa 2015. Soitinrakentajista ainakin kaksi päätti jatkaa soitinrakennusta ja soittimien huoltoa erillisinä ammatinharjoittajina tämän jälkeenkin.


title: Il Volo

text: Il Volo (italiaa, ) on italialainen oopperapop-musiikkia esittävä yhtye, joka on perustettu vuonna 2010. Yhtyeen jäsenet ovat tenorit Piero Barone ja Ignazio Boschetto sekä baritoni Gianluca Ginoble. Il Volo perustettiin vuonna 2010 yhtyeen jäsenien osallistuttua samana vuonna italialaiseen laulukilpailuun "Ti Lascio Una Canzone".


title: Il Volo

text: Il Volo on julkaissut viisi albumia. Ensimmäisen albuminsa "Il Volon" se julkaisi vuonna 2010. Vuonna 2012 yhtye julkaisi albumin "We Are Love" ja seuraavana vuonna joulualbumin "Buon Natale: The Christmas Album". Vuonna 2015 yhtye julkaisi lyhyen soiton "Sanremo Grande Amore", jonka kaikki kappaleet liittyvät San Remon musiikkifestivaaliin. Il Volon viimeisin albumi on vuonna 2015 julkaistu "L’amore si muove". Il Volo on esiintynyt myös Barbra Streisandin kanssa. Yhtyeellä on myös kaksi Billboard Latin Music Award -palkintoa.


title: Il Volo

text: Helmikuussa 2015 Il Volo voitti San Remon musiikkifestivaalit, joiden voittajana se pääsi edustamaan Italiaa vuoden 2015 Eurovision laulukilpailussa. Yhtye esitti kilpailussa kappaleen ”Grande amore” ja sijoittui kolmanneksi.


title: Henna Lindholm

text: Henna Lindholm (s. 4. toukokuuta 1989 Helsinki) on suomalainen jäätanssija. Hänen parinsa oli Ossi Kanervo. Lindholm edusti Helsingin luistelijoita. Heidän valmentajanaan toimi Maurizio Margaglio. Lindholm ja Kanervo voittivat kolme Suomen-mestaruutta vuosina 2011, 2012 ja 2014. He osallistuivat kaksiin MM-kilpailuihin. Vuonna 2012 he voittivat Pohjoismaiden mestaruuden ja vuonna 2014 Bavarian Open -pronssia.


title: Henna Lindholm

text: Lindholm ja Kanervo lopettivat luistelu-uransa keväällä 2015.


title: Daniel Stock

text: Daniel Stock (s. 16. syyskuuta 1992) on norjalainen maastohiihtäjä. Hän edustaa Lillehammer SK:ta.


title: Daniel Stock

text: Stock debytoi maastohiihdon maailmancupissa maaliskuussa 2014 ollen Holmenkollenin 50 kilometrin perinteisen hiihtotavan kilpailussa 49:s. Ensimmäiset maailmancupin pisteensä Stock saavutti maaliskuussa 2015 niin ikään Holmenkollenilta, nyt vapaan hiihtotavan 50 kilometriltä sijoittuen sijalle 25. Maailmancupissa Stock nousi palkintopallille ensimmäisen ja toistaiseksi ainoan kerran 30 km yhdistelmähiihtokilpailussa oltuaan toinen Pyeongchangissa helmikuussa 2017.


title: Daniel Stock

text: Stock saavutti pronssia alle 23-vuotiaiden maailmanmestaruuskilpailuista Val di Fiemmestä 2014. Matkana oli 30 kilometrin yhdistelmäkilpailu.


title: Stig Rästa

text: Stig Rästa (s. 24. helmikuuta 1980, Tallinna) on virolainen laulaja-lauluntekijä ja kitaristi. Hän edusti Viroa vuoden 2015 Eurovision laulukilpailussa Itävallan Wienissä yhdessä Elina Bornin kanssa itse säveltämällään ja sanoittamallaan kappaleella ”Goodbye to Yesterday”. Rästa ja Born voittivat Eesti Laul -kilpailun, ja näin ollen he pääsivät mukaan kilpailuun. ”Goodbye to Yesterday” kilpaili Eurovision laulukilpailun ensimmäisessä semifinaalissa, sijoittui kymmenen parhaan joukkoon ja pääsi finaaliin. Finaalissa kappaleen sijoitus oli seitsemäs. Rästa oli mukana kirjoittamassa Viroa vuoden 2016 Eurovision laulukilpailussa edustaneen Jüri Pootsmannin kappaletta ”Play”. Rästa on mukana Eesti Laul -kilpailussa vuonna 2018 kappaleella ”Home”.


title: Stig Rästa

text: Vuodesta 2010 lähtien Rästa on ollut "Outloudz"-yhtyeen solisti "Traffic"-yhtyeen kitaristi vuodesta 2006 lähtien. Vuosina 2002–2006 Stig Rästalla oli Ithaka Maria ja Tomi Rahulan kanssa yhtye nimeltä "Slobodan River".


title: Stig Rästa

text: Rästa on näytellyt Maarit Lallin suomalaisessa elokuvassa "Kuudes kerta" (vir. "Kuues kord") (2017).


title: Stig Rästa

text: Stig Rästalla ja hänen vaimollaan Karinalla on kaksi lasta, Lumi (s. 2016) ja Sadu (s. 2018).


title: Michael Ibiyomi

text: Adeniyi Michael Ibiyomi (s. 14. maaliskuuta 1993) on nigerialainen jalkapalloilija, joka edustaa Ykkösessä pelaavaa AC Kajaania. Hän on pelipaikaltaan hyökkääjä.


title: Michael Ibiyomi

text: Ibiyomi on pelannut urallaan Senegalin pääsarjaa Guédiawaye FC:ssä sekä Togon pääsarjaa OC Agazassa. Hän siirtyi Rovaniemen Palloseuraan helmikuussa 2015 nigerialaisesta jalkapalloakatemiasta. Sopimuksen kesto on yhden vuoden, mutta RoPS:lla on kahden vuoden jatko-optio Ibiyomista. Hän debytoi RoPS:in paidassa Liigacupissa ja teki kaksi maalia FC KTP:tä vastaan. Debyytti Veikkausliigassa tapahtui huhtikuussa 2015 Helsingin Jalkapalloklubia vastaan. Ibiyomi onnistui heti maalinteossa. Veikkausliigan kausi 2015 ei onnistunut aivan suunnitelmien mukaan eli 23 ottelussa vain yksi maali. RoPS ei jatkanut Ibioyomin sopimusta, joten hän siirtyi Kakkosessa pelanneeseen AC Kajaaniin, jossa hän oli nostamassa seuraa kauden 2016 päätteeksi Ykköseen.


title: Scott Redding

text: Scott Christopher Redding (s. 4. tammikuuta 1993 Gloucester, Englanti) on brittiläinen ratamoottoripyöräilijä. Kaudella 2015 hän kilpailee MotoGP:n pääluokassa Marc VDS-tallissa numerolla 45. Hän on 185 senttimetriä pitkä ja painaa 78 kilogrammaa.


title: Scott Redding

text: Redding debytoi 125-kuutioisissa kaudella 2008 Aprilian pyörällä Blusens Aprilia-tallissa. Hän voitti uransa kahdeksannen kilpailunsa Donington Parkilla ja oli sarjan yhteispisteissä yhdestoista.


title: Scott Redding

text: Reddingin toinen kausi 125-kuutioisissa ei ollut yhtä menestyksekäs, hän oli parhaimmillaan kolmas, jälleen Doningtonissa. Yhteispisteissä hän oli viidestoista.


title: Scott Redding

text: Kaudeksi 2010 Redding siirtyi Moto2-luokkaan ja Marc VDS-talliin. Hän oli parhaimmillaan kolmas Intian Grand Prix'issä ja oli sarjan yhteispisteissä kahdeksas. Hän oli kauden aikana mukana myös Shoya Tomizawan hengen vaatineessa onnettomuudessa Misanossa.


title: Scott Redding

text: Kaudella 2011 Redding jatkoi samassa tallissa ollen kauden yhteispisteissä vasta 15:s. Kilpailussa hän oli parhaimmillaan viides.


title: Scott Redding

text: Myös kauden 2012 Redding ajoi Mard VDS:llä. Hän saavutti kauden aikana neljä kolmatta sijaa ja oli lopulta sarjan yhteispisteissä viides.


title: Scott Redding

text: Kaudella 2013 Redding jatkoi jälleen Marc VDS-tallissa. Hän voitti kauden aikana kolme kertaa ja oli seitsemän kertaa palkintokorokkeella. Tämä riitti sarjan toiseen tilaan Pol Espargarón jälkeen.


title: Scott Redding

text: Kaudeksi 2014 Redding siirtyi MotoGP:n pääluokkaan Go&Fun Gresini Hondan talliin. Hän oli kauden aikana parhaimmillaan seitsemäs kaksi kertaa ja oli sarjan yhteispisteissä lopulta 12:s.


title: Scott Redding

text: Kaudella 2015 Redding jatkaa MotoGP-sarjassa vanhan Moto2-tallinsa Marc VDS:n riveissä.


title: Aaro Forsman

text: Aaro Forsman Oy on Vantaan Viinikkalassa, Kehä III:n pohjoispuolella toimiva, vuonna 1979 perustettu suomalainen teetalo. Se tunnetaan nimellä "Forsman tea" myydystä teetuotteista. Yritys on keskittynyt irtoteen maahantuontiin, valmistukseen ja tukkukauppaan.


title: Aaro Forsman

text: Yrityksellä on toimitilat Vantaan Viinikkalassa, lähellä Kehä III:a. Rakennuksessa on myös teemyymälä ja teehuone, jossa asiakkaat saavat maistella teelaatuja ja jossa järjestetään teenmaisteluja myös suuremmille ryhmille. Myymälässä on esillä yrityksen kaikki, yli 500 teelaatua. Pääosa, yli 80 prosenttia alallaan Pohjoismaiden suurimpiin kuuluvan yrityksen tuotannosta viedään ulkomaille, 20 maahan.


title: Aaro Forsman

text: Yrityksen tunnetuimpiin teesekoituksiin kuuluu Keisarin Malja, joka avasi Forsman teelle Venäjän markkinat 1990-luvulla, kun moskovalaisen tavaratalon sisäänostaja hullaantui Aaro Forsmanin ja nykyisen toimitusjohtaja Ari Santamäen sinne tuoman teen makuun.


title: Doc Martin

text: Doc Martin on brittiläinen draamakomediasarja urallaan psyykkisiin ongelmiin ajautuneesta huippukirurgista, joka asettuu paikallislääkäriksi lapsuutensa maisemiin Cornwalliin. Martin Clunes näyttelee sarjan pääroolissa kulmikasta ja sosiaalisesti taitamatonta tohtori Martin Ellinghamia. Kuvitteelliseen Portwennin kylään sijoittuvan sarjan on kehittänyt Dominic Minghella vuoden 2000 elokuvassa "Pelastakaa Grace" esiintyneen lääkärihahmon Martin Bramfordin pohjalta. Sarjan ensimmäinen jakso lähetettiin Britanniassa 2004.


title: Doc Martin

text: Syyskuuhun 2013 mennessä sarjaa oli esitetty 70 maassa. Suosituin se on ollut Ranskassa, Saksassa, Espanjassa, Alankomaissa, Kreikassa, Puolassa ja Venäjällä. Monissa maissa sarjasta tehdään tai suunnitellaan paikallista versiota. Pääosan esittäjä Martin Clunes on naimisissa sarjan tuottajan Philippa Braithwaiten kanssa. Sarjan suosio on tehnyt heistä miljonäärejä.


title: Doc Martin

text: Suomessa Yle TV1 esitti "Doc Martinin" kuusi ensimmäistä kautta arkipäivien alkuillan ohjelmapaikallaan. "Doc Martin" oli useana viikkona Suomen katsotuin ulkomainen televisiosarja ja keräsi tasaisesti yli puolen miljoonan katsojalukuja.


title: Doc Martin

text: Suomessa seitsemäs tuotantokausi alkoi 1. helmikuuta 2016. Se lähetettiin uusintoina syksyn 2017 sunnuntain alkuilloissa. Kahdeksas tuotantokausi esitettiin joulupäivästä 2017 alkaen arkipäivisin. Sarjaan tehtiin myös yhdeksäs tuotantokausi.


title: Doc Martin

text: Sarjan kuvauspaikkana on käytetty Cornwallin pohjoisrannikolla sijaitsevaa kalastajakylää nimeltä Port Isaac. Siellä kuvattiin myös Doc Martin -hahmon ensimmäinen esiintyminen, vuoden 2000 elokuva "Pelastakaa Grace".


title: Doc Martin

text: Yle TV1 on esittänyt sarjaa useaan otteeseen arkipäivisin kello 17–18.


title: Kuhmalahden kirkko

text: Kuhmalahden kirkko on Kangasalan Kuhmalahdella sijaitseva puinen pitkäkirkko, jonka arkkitehti Ernst Lohrmann suunnitteli 1780 rakennetun ja 1848 puretun kirkon tilalle. Kirkon piirustukset laadittiin 1843 ja rakennus valmistui 1846. Kirkon pinta-ala on 336 neliötä ja siinä on istumapaikkoja 400 hengelle. Molemmissa päädyissä ja toisella sivulla on matalammat osat, joissa on muun muassa sakaristo. Kirkkosalissa on kolme pylväiden erottamaa tasakattoista laivaa, pylväiden varassa olleet sivustojen lehterit purettiin 1926. Myös vaakalaudoitettuja ulkoseiniä jakavat pylväät, kaksikerroksiset ikkunat on pyöristetty yläosastaan. Kirkon kaksiosainen alttaritaulu "Ristiinnaulitseminen" ja "Lain antaminen Siinailla" on Svefildin 1795 maalaama. Kirkon 7-äänikertaiset urut valmisti Kangasalan urkutehdas 1884, vuonna 1911 niistä tehtiin 10-äänikertaiset. Kirkkoa on korjattu 1901 ja 1926. Kirkon kaksinivelisen kellotapulin rakensi Matti Åkerblom 1780-1782.


title: Konstantinin palatsi

text: Konstantinin palatsi eli Suuri Strelnan palatsi () on palatsi Strelnassa Pietarissa Venäjällä. Palatsi oli suuriruhtinaiden kesäpalatsi ja on nykyään Venäjän presidentin edustuspalatsi.


title: Konstantinin palatsi

text: Palatsin suunnittelun aloitti Pietari Suuri vuonna 1715 ja tarkoituksena oli luoda Versaillesin tyyliin rakennettu kokonaisuus palatseineen ja puistoineen, suihkulähteineen ja kanavineen. Suihkulähdeasiantuntijat tuotettiin Venetsiasta ja palatsin ja ulkoalueiden suunnittelijoina olivat sen ajan tunnetuimmat: Bartolomeo Carlo Rastrelli, Jean-Baptiste Le Blond, Sebastiano Cipriani ja myöhemmin Niccolo Michetti. Kivipalatsin rakentaminen alkoi vuonna 1720 ja rakennustyöt valmistuivat 1751 Pietari Suuren tyttären Elisabetin ollessa Venäjän keisarinna. Loppuvaiheessa palatsin rakennustöiden johdossa oli arkkitehti Francesco Bartolomeo Rastrelli.


title: Konstantinin palatsi

text: Keisarinna Katariina Suuren hallintokaudelle 1779 palatsia uudistettiin ja seuraavalla vuosikymmenellä 1786 se oli sairaalana. Katariina ei viipynyt palatsissa, hän kävi Strelnassa metsästämässä tai kävelyillä. 1700-luvun lopussa palatsin omistajaksi tuli Katariinan pojan keisari Paavali I:n poika Konstantin Pavlovitš. Hänen ajaltaan on peräisin palatsin doorialaisten pylväiden koristama Suomenlahden puolella oleva valtava terassi, jonka suunnittelija on Andrei Voronihin. Meren puoleiset alapuiston suihkulähteet ovat Pietari Suuren suunnitelmien mukaiset.


title: Konstantinin palatsi

text: Palatsissa oli tulipalo vuonna 1803. Restaurointisuunnitelman teki Vorohin ja töitä valvoi arkkitehti Luigi Rusca. Konstantin Pavlovitšin kuoltua palatsin sai Nikolai I:n toiseksi vanhin poika, suuriruhtinas Konstantin Nikolajevitš (1827–1892). Suuriruhtinas oli sivistynyt ja kielitaitoinen mies, kiinnostunut tieteestä, musiikista ja kirjallisuudesta. Hän toimi merenkulkuministeriön päällikkönä ja osallistui maaorjalain uudistamiseen. Konstantin Nikolajevitšin vaimo oli Aleksandra Iosifovna, Saksi-Altenburgin prinsessa. Pariskunnalla oli kuusi lasta. Aleksandra Iosifovna asui leskenä palatsissa vuoteen 1911 asti. Hänen lapsistaan nuorin aikuisikään asti elänyt oli Dmitri Konstantinovitš, joka oli syntynyt palatsissa. Dmitri Konstantinovitš oli palatsin viimeinen omistaja ja asukas. Hänet telotettiin 1919 Pietari-Paavalin linnoituksessa.


title: Konstantinin palatsi

text: Lokakuun vallankumouksen jälkeen Konstantinin palatsia käytettiin Waisenhaus orpokotina. Saksan joukot vaurioittivat linnaa hyvin pahasti piirityksessä toisen maailmansodan aikana. Sen jälkeen se kunnostettiin ja otettiin N. G. Kusnetsovin meriakatemian käyttöön.


title: Konstantinin palatsi

text: Pietarin 300-vuotiasjuhliksi palatsi kunnostettiin 2001–2003 perusteellisesti, ja valtio panosti siihen 280 miljoonaa euroa. Nykyisin siinä on Venäjän presidentin virka-asunto, museo ja kansainvälinen kongressikeskus. Vuonna 2006 palatsissa järjestettiin G8-kokous. Konstantinin palatsia (eli Kongressipalatsi) kunnostettiin jälleen ennen vuoden 2013 G20-kokousta. Kunnostukseen käytettiin noin 51 miljoonaa euroa.


title: Konstantinin palatsi

text: Konstantinin palatsi on Moskovassa sijaitsevan Venäjän presidentinhallinnon alainen.


title: Konstantinin palatsi

text: Palatsissa on kaksi suurta edustussalia, jotka restauroitiin vuosina 1949–1955. Marmorisalissa on joonialaiset pilasterit ja seinien yläosassa sotasaavutuksia ja antiikin historiaa kuvaavia reliefejä. Ovipilasterit ovat tekomarmoria. Toinen paraatisali on nimeltään sininen sali ja sen koristeena on myös korkokuvia ja väritettyä stukkokoristelua.


title: Konstantinin palatsi

text: Konstantinin palatsia ympäröi suuri puistoalue. Palatsi on rajattu kadun puolelta takorauta-aidalla. Aidassa on Bartolomeo Rastrellin suunnittelema barokkityylinen portti, jonka kautta aikanaan kuljettiin palatsille kadun puoleisen yläpuiston kautta pitkin lehmusten ja vaahteroiden reunustamaa kujaa. Toinen kulkureitti on meren puolelta alapuiston kautta.


title: Konstantinin palatsi

text: Puistossa on myös puinen kartanoa muistuttava palatsi, joka on peräisin Pietari Suuren ajalta. Keisari seurueineen käytti palatsia levähdyspaikkana Pietarhoviin ja Oranienbaumiin suuntautuneilla matkoilla. Strelnaan metsästämään tulleet keisarin vieraat majoittuivat puupalatsissa.


title: Vehkajärven kirkko

text: Vehkajärven kirkko on Kangasalan kunnassa, Kuhmalahden Vehkajärven kylässä sijaitseva pieni puinen, satulakattoinen ja torniton pitkäkirkko, joka rakennettiin paikallisen puuseppä Benjamin Hellénin piirustusten mukaan 1841. Istumapaikkoja kirkossa on noin 150. Kirkon kaksiosainen alttaritaulu "Ristiinnaulittu" ja "Jeesuksen kirkastus" on Otto Berggrenin maalaama. 5-äänikertaiset urut valmisti Kangasalan urkutehdas 1936. Kirkkoa korjattiin 1931, jolloin se vihittiin uudelleen käyttöön. Puinen erillinen kellotapuli on 1840-luvulta.


title: Kaija Tanskanen

text: Kaija Tellervo Tanskanen (s. 24. maaliskuuta 1926 Kiihtelysvaara) on suomalainen Sipoossa asuva musiikinopettaja, lausuja ja runoilija.


title: Kaija Tanskanen

text: Tanskanen kävi Joensuun tyttökoulua 1937–1942 ja Joensuun yhteiskoulua 1942–1943 sekä Lahdessa toiminutta Viipurin musiikkiopistoa 1944–1946. Hän valmistui musiikinopettajaksi Sibelius-akatemiasta 1950 ja logonomiksi Suomen Puheopistosta 1958. Myöhemmin hän valmistui vielä musiikin maisteriksi Sibelius-akatemiasta 1996.


title: Kaija Tanskanen

text: Tanskanen toimi musiikinopettajana ja yksityisopettajana 1950–1975. Hän aloitti kirjailijan uransa jäätyään työkyvyttömyyseläkkeelle. Tanskanen on myös ollut radiossa runojen lausujana ja hän on esiintynyt lisäksi radion puheohjelmissa.


title: Clipper tea

text: Clipper tea on vuonna 1984 perustettu teehen, kaakaoon ja kahviin keskittyvä brittiyritys. Se on tuonut markkinoinnissaan esille eettisiä arvoja ja tuottaa muun muassa reilun kaupan teetä. Yrityksen teetä myydään myös suomalaisissa vähittäismyymälöissä.


title: Clipper tea

text: Keväällä 2012 Clipper tea myytiin yrityskaupalla hollantilaiselle Wessanen-yhtymälle. Yrityksellä oli tuolloin 90 työntekijää, kun taas ostajakonsernin henkilöstömäärä Euroopassa oli 2 000. Vuonna 2011 Clipper tea teki 16 miljoonan punnan myynnin.


title: Spelunky

text: Spelunky on roguelike-elementtejä sisältävä kaksiulotteinen indie-tasohyppelypeli. Se julkaistiin alun perin ilmaiseksi PC:lle vuonna 2008, ja sen lähdekoodi julkaistiin vuonna 2009. Pelistä julkaistiin vuonna 2012 päivitetty maksullinen versio Xbox 360:lle, ja kyseinen versio käännettiin myöhemmin myös muille alustoille (PC ja PlayStation 3 vuonna 2013, PlayStation 4 vuonna 2014).


title: Spelunky

text: Pelissä ohjataan luolatutkijaa, joka tutkii satunnaisesti luotuja luolia keräten aarteita, väistellen vihollisia ja ansoja ja pelastaen luoliin eksyneitä hahmoja.


title: Saint-Pourçain-sur-Sioule

text: Saint-Pourçain-sur-Sioule on kunta Ranskassa Allierin departementissa Auvergnen alueella. Se on vanha kaupunki joka on kasvanut 500-luvulla perustetun luostarin ympärille. Saint-Pourçain-sur-Sioule sijaitsee keskellä vanhaa viininviljelyaluetta. Keskiajalla alueen viiniä juotiin Ranskan kuninkaan hovissa. Nykyään tätä AOC luokiteltua viiniä viljellään 19 kunnassa yli 600 hehtaarin alueella.


title: Tata Global Beverages

text: Tata Global Beverages on Intian suurimpaan yritykseen, Tata Groupiin kuuluva elintarvikealan yritys. Tata Global Beverages luetaan maailman suurimpiin teevalmistajiin. Yrityksen kotipaikka on Kalkutta.


title: Tata Global Beverages

text: Vuosikertomuksensa (2013–2014) mukaan Tata Global Beverages on maailman 2. suurin teetalo ja kymmenen suurimman toimijan joukossa maailmanlaajuisilla kahvimarkkinoilla. Tilivuoden 2013–14 liikevaihdokseen yritys raportoi 7 738 crorea Intian rupiaa (INR) eli noin 912 miljoonaa euroa. Tältä tilikaudelta yritys teki 4,81 miljardin INR nettotuloksen eli noin 56,7 milj. EUR (vuoden 2013 vaihtokurssein)


title: Tata Global Beverages

text:
Yrityksen liikevaihdosta tulee noin 71 prosenttia teestä, 18 prosenttia kahvista, 10 prosenttia viljelyksistä ja prosentti muilta liiketoiminta-aloilta (2013–2014).
Sen tuotevalikoimaan kuuluvat esimerkiksi teebrandit Tetley (36 prosenttia yrityksen myynnistä 2013–2014), "Tata Tea" ja "Good Earth" sekä kahvimerkki Eight O'clock. Yrityksellä on Intian Starbucks-ketjun kahviloista vastaava Tata Starbucks -yhteisyritys Starbucksin kanssa.


title: Kristofer Enckell

text: Karl Robert Kristofer Toussaint Enckell (3. maaliskuuta 1927 Helsinki – 17. toukokuuta 2014 Helsinki) oli suomalainen ruotsin kielellä kirjoittava runoilija ja toimittaja.


title: Kristofer Enckell

text: Kristofer Enckellin vanhemmat olivat kirjailija, professori Olof Enckell ja kirjailija Monica Ehrström. Hän valmistui agrologiksi Turun ruotsinkielisestä maatalousopistosta.


title: Kristofer Enckell

text: Kristofer Enckell oli naimisissa Lea Suhosen kanssa. Heidän poikansa ovat kirjailija, kääntäjä ja kuvataiteilija Martin Enckell (s. 1954) sekä näyttelijä Robert Enckell (s. 1959).


title: Associated British Foods

text: Associated British Foods on suuri lontoolainen monikansallinen yritys, joka toimii muun muassa elintarviketeollisuudessa, vähittäiskaupan ja ainesosakaupan alalla. Yrityksen osake noteerataan Lontoon pörssissä (LSE: ABF). Yrityksen liikevaihto syksyllä 2014 päättyneen tilivuoden ajalta oli 12,9 miljardia Englannin puntaa ja liikevoitto 1,1 miljardia puntaa.


title: Associated British Foods

text: Yrityksen toiminnot on jaettu viiteen liiketoiminta-alaan, jotka ovat sokeri, maatalous, vähittäiskauppa, päivittäistavarakauppa ja ainesosat.


title: Associated British Foods

text: Yritys tunnetaan Suomessa esimerkiksi Twinings-teestä, joka oli vuonna 2014 Suomen suurin teemerkki 31 prosentin osuudellaan vähittäiskaupassa. Myös Ryvita-näkkileivät ovat saman konsernin tuotteita.


title: Mercedes-Benz Sprinter

text: Mercedes-Benz Sprinter on Mercedes-Benzin vuodesta 1995 lähtien valmistama isokokoinen pakettiauto. Sprinteristä on valmistettu pakettiauton lisäksi paljon pikkubusseja, ja se on ollut suosittu matkailuautojen, erityisesti Hymerien, alustana. Pohjois-Amerikassa Sprinteriä on myyty myös Dodgen ja Freightlinerin merkeillä.


title: Mercedes-Benz Sprinter

text: Ensimmäisen sukupolven Sprinter esiteltiin korvaamaan ikääntynyt Mercedes-Benz TN, jota oli valmistettu vuodesta 1977. Sprinter voitti Vuoden Pakettiauto -palkinnon 1995. Sprinterin sisarmalli oli Volkswagen LT.


title: Mercedes-Benz Sprinter

text: Vuonna 2000 esiteltiin Sprinterin facelift-malli. Uudistuksen myötä auto sai uudet puskurit, maskin ja ajovalot. Sisällä oli täysin uusittu kojelauta.


title: Mercedes-Benz Sprinter

text: Sprinterin umpimalli oli saatavana kolmella eri akselivälillä (3 000 mm, 3 550 mm ja 4 025 mm) ja kahdella eri korkuisella katolla.Toisen sukupolven Sprinter esiteltiin vuonna 2006. Takavedon lisäksi auton saa myös nelivetoisena. Sprinterin sisarmalli on Volkswagen Crafter.


title: Mercedes-Benz Sprinter

text: Toisen sukupolven Sprinter koki faceliftin vuonna 2014. Uudistuksia olivat uudet puskurit, ajovalot, maski sekä ohjauspyörä.


title: Mercedes-Benz Sprinter

text: Sprinterin umpipakettiautosta on jopa yhdeksän erikokoista versiota, autoa saa neljällä eri akselivälillä sekä kolmella eri kattokorkeudella.Kolmannen sukupolven Sprinter esiteltiin vuoden 2018 alussa. Taka- ja nelivetoisten versioiden lisäksi saatavana on nyt ensimmäistä kertaa myös etuvetoinen malli.


title: Anna Louhivuori

text: Anna Tellervo Louhivuori (s. 26. maaliskuuta 1927 Helsinki) on suomalainen kääntäjä.


title: Paris Berelc

text: Paris MaryJo Berelc (s. 29. joulukuuta 1998 Milwaukee, Wisconsin) on yhdysvaltalainen näyttelijä ja malli, jolla on kanadanranskalaisia ja filippiiniläisiä sukujuuria. Hän on parhaiten tunnettu Disney XD-kanavan action-komediasarjasta "Supersairaala" (), jossa hän näyttelee supersankari Skylar Stormia. Vuonna 2015 Berelc sai roolin Disney Channelin elokuvasta "Invisible Sister".


title: Paris Berelc

text: Berelcin löysi mallitoimisto Ford Models hänen ollessa 9-vuotias. Siitä lähtien hän esiintyi sadoissa mainoksissa, mukaan lukien Kohl's, Sears, Boston Store ja Kmart. Lisäksi Berelc oli "American Girl" -nuortenlehden kannessa marras/joulukuun 2009 numerossa. 12-vuotiaana hän aloitti näyttelijänopinnot Acting Studiossa Chicagossa. Ollessaan 14-vuotias Berelc muutti perheensä kanssa Los Angelesiin luomaan näyttelijänuraa.


title: Paris Berelc

text: Berelc aloitti tanssimisen neljävuotiaana ja oli kilpavoimistelija kuusivuotiaasta 14-vuotiaaksi asti. Hänellä on kolme nuorempaa siskoa, Bless, Joelie ja Skye.


title: Andrew Bentley

text: Andrew Bentley (s. 30. kesäkuuta 1952 Fleetwood, Englanti) on brittiläinen säveltäjä ja tietokonemusiikin tutkija, joka toimii Taideyliopiston Sibelius-Akatemian musiikkiteknologian professorina. Hän on opettanut myös Helsingin yliopistossa 1982–1984 sekä brittiläisissä Salford College of Technologyssä ja Nottinghamin yliopistossa. Hän on suorittanut musiikin tohtoritutkinnon Yorkin yliopistossa.


title: Andrew Bentley

text: Bentley on opettanut musiikkiteknologiaa vuodesta 1973 ja ollut mukana perustamassa Britannian ensimmäistä popmusiikin korkeakoulututkintoa 1981 Manchesterissa. Vuosina 1976–1983 Bentley toimi Yleisradion kokeilustudion suunnittelijana ja sitä ennen Helsingin yliopiston musiikkitieteen laitoksen studiossa.


title: Andrew Bentley

text: Bentley on ollut naimisissa musiikkitoimittaja ja säveltäjä Anna-Kaarina Kiviniemen kanssa. Heillä on kaksi poikaa.


title: Ahmad Tea

text: Ahmad Tea on brittiläinen, vuonna 1986 perustettu maailman viiden suurimman teevalmistajan ryhmään kuuluva, perheyrityksenä toimiva teetalo. Yrityksen kotipaikka on Etelä-Englannin Eastleigh.


title: Ahmad Tea

text: Yrityksen perustajat ovat kotoisin Iranista. Vuonna 2013 yhtiön myynnistä 60 prosentia kertyi Venäjältä ja Iranista. Ahmad Tea vie tuotteitaan yli 80 maahan.


title: Yleisradion kokeilustudio

text: Yleisradion kokeilustudio oli vuodesta 1972 noin vuosituhannen vaihteeseen Ylessä toiminut elektroakustisen musiikin koulutus-, tutkimus- ja tuotantoyksikkö.


title: Yleisradion kokeilustudio

text:
Kokeilustudio oli osa Yleisradion ammattiopiston lähinnä yhtiön omiin tarpeisiin järjestämää musiikkiteknologian koulutusta. Uuden Radiotalon valmistuttua vuosina 1979–1989 kokeilustudiossa järjestettiin kuitenkin koulutusta myös taidemusiikin säveltäjille ja muille kiinnostuneille. Käytännönläheisen koulutuksen oppiaineina olivat muun muassa studiotekniikka,
tietokonemusiikin äänisynteesi ja analogisynteesi. Kokeilustudion opettajina toimivat Andrew Bentley, Pekka Sirén ja Jussi Liimatainen. Jarmo Sermilä toimi studion johtajana vuodesta 1976.


title: Yleisradion kokeilustudio

text: 1970-luvun puolivälissä kokeilustudio sai käyttöönsä Erkki Kurenniemen suunnitteleman ja rakentaman Dimi-6000-musiikkitietokoneen, jota käyttivät muiden muassa Pekka Sirén, Otto Romanowski, Joe Davidow, Jukka Ruohomäki ja Marja Vesterinen. Myöhemmin Yle lahjoitti koneen Helsingin yliopistolle. Vuonna 2012 Yle lahjoitti kokeilustudiossa 30 vuotta käytetyn analogisen Serge-modulaarisyntetisaattorin Sibelius-Akatemialle.


title: Yleisradion kokeilustudio

text: Kokeilustudiossa tuotettuja ääniteoksia on palkittu kansainvälisissä kilpailussa kuten Prix Italia (Magnus Lindberg 1986, Kaija Saariaho 1987 ja Olli Kortekangas 1989), Unesco Rostrum (Jukka Tiensuu) ja Ars Electronica Prix Futura (Saariaho).


title: Yleisradion kokeilustudio

text: Vuonna 1973 kokeilustudiossa tehtiin albumi "Ode to Marilyn". Kokeilustudiossa tehtyä musiikkia julkaistiin myös vuonna 1978 albumilla "Suomalaista elektroakustista musiikkia" (Fennica Nova FENO 5), joka sisältää Sermilän, Herman Rechbergerin, Jukka Ruohomäen, Osmo Lindemanin, Antero Honkasen, Otto Romanowskin ja Paavo Heinisen musiikkia. Osa levyn äänitystyöstä tehtiin Helsingin yliopiston musiikkitieteen laitoksen studiossa, EMS-tietokonemusiikkistudiossa Tukholmassa, Lindemanin omassa kotistudiossa ja Finnvox-levytysstudiossa. Myös Åke Anderssonin ja Antero Honkasen albumi "Reidarin sähköiset kuvat" (Love Records LRLP 218, 1977) tehtiin Ylen kokeilustudiossa.


title: Cläk

text: Cläk oli helsinkiläinen vuosina 1979-1982 toiminut punkrockyhtye, jonka jäsenistä tunnetuimmat ovat nykyisin Nolla nolla nolla -yhtyeessä vaikuttavat Haba Ehrström ja Make Timonen. Yhtye julkaisi kaksi vinyyliä.


title: Gulashi

text: Gulashi tai gulassi oli ensimmäisen maailmansodan aikana käyttöön tullut nimitys mustan pörssin kaupoilla rikastuneista keinottelijoista. Ensimmäisen maailmansodan aikaista Ruotsia tutkineen Nils-Olof Franzénin mukaan gulashi tai gulashiparoni nimitystä käytettiin alun perin Tanskassa huonolaatuisella gulassilla rikastuneista keinottelijoista.


title: Gulashi

text: Aiheeseen liittyen J. Alfred Tanner teki 1916 kupletin nimeltä "Gulashi-parooni" ja Palle Rosenkrantz kirjoitti kirjan "Gulashi-Hansenin matka Pietariin maailmansodan aikana : pieni kertomus suurissa puitteissa, kirjoitettu vastoin tekniikan ja tapojen vaatimuksia" (Minerva, Helsinki 1917).


title: Ciampino

text: Ciampino on kaupunki Rooman metropolikaupungissa, Lazion alueella Italiassa. Sen naapurikuntia ovat Grottaferrata, Marino ja Rooma. Vuoteen 1974 asti Ciampino oli Marinon kunnan osa. Kaupungin alueella on Ciampinon lentokenttä. Kaupungissa on noin 38 000 asukasta.


title: Varennes-sur-Allier

text: Varennes-sur-Allier on kunta Ranskassa Allierin departementissa Auvergnen alueella. Se sijaitsee puolessa välissä Moulinsin ja Vichyn välistä tietä. Kaupungissa on ollut asutusta jo roomalaisten vallan aikaan. Keskiajalla kaupunki linnoitettiin. Linnoituksesta on enää jäljellä yksi muurin torneista. Ranskan uskonsodassa 1500-luvulla kaupunkilaiset tukivat Henrik IV:tä, josta tuli myöhemmin Ranskan kuningas. Henrik IV palkitsi kaupungin lahjoittamalla kellon, jota soitetaan vieläkin kaupungintalon kellotapulissa tasatunnein.


title: Sakari Timonen

text: Kaapo Sakari Timonen (17. maaliskuuta 1915 Nurmes – 14. joulukuuta 2016 Helsinki) oli suomalainen gynekologi. Hän työskenteli Naistenklinikan ylilääkärinä sekä naistentautien ja synnytysopin professorina Helsingin yliopistossa.


title: Sakari Timonen

text:
Hän kirjoitti ylioppilaaksi 1934 Nurmeksen yhteiskoulusta ja suoritti lääketieteen kandidaatin tutkinnon 1937.
Sodan aikana hän toimi pataljoonan- ja prikaatinlääkärinä sekä lääkintäjoukkueen johtajana. Sodan jälkeen hän suoritti lääketieteen opintonsa loppuun ja valmistui vuonna 1945 lääketieteen lisensiaatiksi Helsingin yliopistosta. Hän sai naistentautien ja synnytyksen erikoislääkärin oikeudet 1949, ja vuonna 1950 hän väitteli tohtoriksi kohdun limakalvosolujen mitooseista.


title: Sakari Timonen

text: Hän teki opintomatkoja ulkomaille jo ennen lääkäriksi valmistumistaan. Vuosina 1953-1954 hän oli Rockefeller-stipendiaattina Yhdysvalloissa ja perehtyi Geórgios Papanikoláoun (1883–1962) kehittämään kohdunsuun irtosolunäytteeseen, joka nykyään tunnetaan papa-kokeena. Sittemmin hänen johdollaan Suomessa ryhdyttiin toteuttamaan joukkotarkastuksia kohdunkaulan syövän toteamiseksi. Kun Timonen valmistui lääkäriksi 1945, kohdunkaulan syöpä oli kolmanneksi yleisin syöpä Suomessa. Timonen aloitti syöpäjärjestöjen kanssa seulonnat, jotka myöhemmin laajenivat koko maata koskevaksi lakisääteiseksi toiminnaksi. Seulontojen avulla opittiin löytämään paitsi syöpäsoluja myös niiden esiasteita. Tämä johti varhaiseen hoitoon, jolla lähes aina pystytään estämään alkavien solumuutosten kehittyminen syöväksi.


title: Sakari Timonen

text: Timosen elämäntyön tuloksena Suomeen kehitettiin yksi maailman tehokkaimmista syövän toteamis- ja torjuntajärjestelmistä. Kunnat ovat vastanneet seulontanäytteiden ottamisesta ja tutkimisesta 2000-luvun alusta. Epäilyttävät tapaukset ohjataan jatkohoitoon julkisessa terveydenhuollossa. Syöpäjärjestöjen laskelmien mukaan Suomessa on tehty vuoteen 2007 mennessä noin kuusi miljoonaa seulontakoetta, ja niiden avulla on löydetty 9 000 syövän esiastetta, joiden kehittyminen syöväksi on pystytty estämään.


title: Sakari Timonen

text: Timonen toimi Helsingin yliopistollisen keskussairaalan naistenklinikan apulaisylilääkärinä, apulaisprofessorina ja professorina 1956–1978 välisenä aikana. Hänen aikanaan aloitettiin laaja tutkimustoiminta Naistenklinikalla. Yhtenä edistysaskeleena isät pääsivät ensimmäistä kertaa mukaan synnytyksiin.


title: Sakari Timonen

text: Sakari Timonen eli 101-vuotiaaksi. Hänet on haudattu Kulosaaren hautausmaalle.


title: August Herman Alm

text: August Herman Alm (21. huhtikuuta 1837 Alastaro – 20. kesäkuuta 1869 Helsinki) oli suomalainen varatuomari, joka toimi Porin pormestarina vuosina 1867–1869. Hän kuoli Helsingissä "mielisairaaksi" diagnosoituna.


title: Luettelo YK:n pakkausnumeroista 2301–2400

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 2301–2400.


title: Carlos Cabezas

text: Carlos Eduardo Cabezas Jurado (s. 14. marraskuuta 1980 Málaga) on espanjalainen koripalloilija, maailman- ja euroopanmestari.


title: Carlos Cabezas

text: Cabezas on edustanut yhtä Venäjän-kauttaan lukuun ottamatta kotimaansa seurajoukkueita, etupäässä synnyinkaupunkinsa CB Málagaa vuosina 2000–2009. Seura voitti vuonna 2011 Korać cupin, vuonna 2006 Espanjan mestaruuden ja vuonna 2005 Copa del Reyn.


title: Carlos Cabezas

text: Espanjan maajoukkueessa Cabezas on voittanut maailmanmestaruuden vuonna 2006 ja Euroopan mestaruuden vuonna 2009. Vuoden 2007 EM-kilpailuista Cabezasin edustama Espanja saavutti hopeaa, ja vuoden 2005 EM-kilpailuissa maa sijoittui neljänneksi.


title: Uutisankkuri 2: Legendan paluu

text: Uutisankkuri 2: Legendan paluu on vuonna 2013 ensi-iltansa saanut Adam McKayn ohjaama komediaelokuva, joka on jatko-osa vuoden 2004 elokuvalle "". Ensimmäinen osa saavutti kulttielokuvan maineen ja jatko-osa oli niin ikään kaupallinen jättimenestys. Elokuvassa esiintyvät cameorooleissa mm. Jim Carrey, Harrison Ford, Marion Cotillard ja Kirsten Dunst.


title: Uutisankkuri 2: Legendan paluu

text: Vuosien kuluessa Ron Burgundy on menettänyt työpaikkansa vaimolleen ja entiselle työparilleen. Nyt hän kokoaa vanhan uutistiiminsä ja suuntaa kohti uusia kommelluksia New Yorkin tv-maailmassa.